Funkcionerima plate deset odsto manje – Bankar.me\nJuly 4, 2016 Članci, CRNA GORA, MAKRO, PLANETA, SVE VIJESTI Leave a comment\nKonjević je u razgovoru za Dan ocijenio da je Zakon o zaradama u javnom sektoru za koji su glasali poslanici Demokratske partije socijalista i Pozitivne Crne Gore u nekim segmentima neprimjenjiv, a jednim dijelom nepravedan prema ljekarima, zaposlenima u Zavodu za izvršenje krivičnih sankcija i radnicima u preduzećima sa srednjim nivoom obrazovanja.\n“Ministarstvo finansija je vladinim komisijama dostavilo izmjene i dopune zakona kako bi se ispravile odredbe koje su neprimjenjive u praksi ili su nepravedne. Nedopustivo je da država zarade ljekara, njih oko 1.400, svodi na nivo koji ne odgovara važnosti te profesije za jedno društvo, kao ni nivou odgovornosti posla i težine i dužine školovanja. Ne može biti pravedno društvo u kome doktor medicine, specijalista ili supspecijalista, ima manji koeficijent od savjetnika generalnog sekretara Vlade“, istakao je Konjević.\n“S druge strane, svim funkcionerima, i na državnom i na lokalnom nivou, iz grupe poslova A, B i C, plate će biti smanjene za dva koeficijenta iz člana 22 zakona. Zaposleni u ZIKS-u biće prepoznati u zakonu kako bi mogli da ostvare prava na sličan način kao i zaposleni u Upravi policije i vojsci. U važećem zakonu njihov status nije prepoznat na odgovorajući način. Nakon razgovora sa predstavnicima Sindikata ZIKS-a, Ministarstvo finansija je uvažilo njihove zahtjeve kao opravdane“, kazao je Konjević.\nPredložene izmjene Zakona o zaradama u javnom sektoru tretiraju i pitanje mjesečnih primanja zaposlenih u lokalnim samoupravama.\n“Lokalne samouprave koje nijesu u mogućnosti da ispoštuju koeficijente iz zakona zbog reprograma poreskih obaveza i donesenih sanacionih planova moći će, shodno izmjenama i dopunama, da donesu odluke sa nižim koeficijentima od onih utvrđenih zakonom kako ne bi dovele u pitanje fiskalnu održivost svojih opština. Obračunski koeficijent za lokalne samouprave može se razlikovati od onog na državnom nivou ukoliko opština ima fiskalnog potencijala i dobije odobrenje Vlade“, pojasnio je Konjević.\nBez tolerancije za dugovanja za poreze i doprinose\nMinistar finansija Raško Konjević kazao je da pitanja zarada u privrednim društvima na lokalnom i državnom nivou neće biti predmet novog zakona jer time treba da se bave organi upravljanja u tim kompanijama.\n“U tim firmama postoje upravni odbori u kojima se primaju nadoknade, pa će odgovornost njihovih članova biti da upravljaju kompanijama na zadovoljavajući način. Važećim zakonom zarade radnika u privrednim društvima trebale su da budu smanjene za ona zvanja koja ne podrazumijevaju visoku školsku spremu, a takvih je najviše. Zbog toga smo eliminisali tu obavezu, ostavljajući da organi upravljanja tih komapanija, u skladu sa finansijskim stanjem, upravljanju svojim zaradama“, rekao je Konjević.\n“Ministarstvo finansija neće imati toleranciju privrednih subjekata ni na žavnom ni na lokalnom kada su u pitanju obaveze za poreze i doprinose. Moraće se isplaćivati plate u bruto obliku jer se tako štite prava radnika“, naglasio je Konjević.\nPOJMOVIPlate funkcionera plate u javnom sektoru zarade u javnom sektoru\nPrevious Pomoć za preduzetnike bez banaka – moguće je\nSljedeći Pregled štampe za 4. jul: Novosti iz ekonomije


PrEUgovor: Privrženost evropskim integracijama najbolje će se iskazati sprovođenjem suštinskih reformi u oblasti vladavine prava\nReformske aktivnosti i dalje nisu usmerene na rezultate, te oni još uvek nisu vidljivi. Istaknuti incidenti u prethodnih šest meseci i neadekvatna reakcija države na njih odraz su dugoročnih problema i sistemskih propusta na koje prEUgovor godinama ukazuje, zaključak je današnje konferencije na kojoj je predstavljen novi prEUgovor Alarm izveštaj o napretku Srbije u klasteru 1.\nU izveštajnom periodu, od novembra 2021. do aprila 2022. godine i Srbija i svet prešli su iz jedne krize u drugu - od suzbijanja pandemije COVID-19 do ruskog napada na Ukrajinu. Sve to je uticalo i na evropske integracije Srbije i na reformske aktivnosti. Pored blisko povezanih promene Ustava i otvaranja pregovaračkog klastera 4, u nizu incidenata koji su obeležili ovaj period manifestovani su problemi na koje koalicija prEUgovor godinama ukazuje, istakla je Jelena Pejić Nikić, viša istraživačica Beogradskog centra za bezbednosnu politiku i urednica izveštaja.\n„Nedostatak dijaloga u medijima i institucijama doveo je do toga da su građani krajem godine masovno izašli na ulice da brane svoja prava. Odsustvo jasne politike suočavanja sa prošlošću dovelo je do odbrane murala ratnom zločincu u centru Beograda praćene tolerisanjem ekstremne desnice a ograničavanjem slobode okupljanja i napadima na aktiviste. Rasprostranjena nezakonita vedeizacija javne uprave i javnih preduzeća pokazala je katastrofalne posledice sa havarijom u Elektroprivredi Srbije u decembru”, objasnila je Pejić Nikić.\nKoalicija sumnja da su iz ovih slučajeva naučene lekcije, s obzirom da je najčešći stav vlasti - poricanje odgovornosti. Iako su neki pomaci napravljeni, još nema volje da se reše ključni problemi u kritičnim oblastima, na koje ukazuje i Evropska komisija, a to su sloboda medija, borba protiv korupcije i organizovanog kriminala.\n„Reforme i dalje nisu usmerene na rezultate, i oni se još uvek ne vide. Tehničke stvari se štikliraju, ali opšta slika nije popravljena. Stiče se utisak iz zvaničnog narativa da reforme sprovodimo zato što moramo, a ne zato što želimo da dostignemo standarde EU. Ako želimo da pokažemo privrženost evropskim integracijama, dobro je ali nedovoljno da to činimo samo deklarativno. Najbolji način da to pokažemo je da sprovodimo suštinske reforme u oblasti vladavine prava”, napominje Pejić Nikić.\nNAJSKUPLJA IZBORNA KAMPANJA DO SADA, JOŠ ĆE SE ČEKATI NA FINALNE IZVEŠTAJE O FINANSIRANJU\nČinjenica da finalni rezultati parlamentarnih izbora održanih 3. aprila još nisu utvrđeni utiče na brojna pitanja, počev od toga da se pomeraju i rokovi za konstituisanje Narodne skupštine i formiranje nove Vlade. Osim toga, pomera se rok i za podnošenje finalnih izveštaja o finansiranju izborne kampanje. Izvesno je, međutim, da je ovo bila najskuplja izborna kampanja do sada - preko 15 miliona evra je izdvojeno iz budžeta, kazao je Nemanja Nenadić, programski direktor Transparentnosti Srbija.\n„Opet je intenzivna funkcionerska kampanja, kako članova Vlade i lokalnih funkcionera, tako i još više od strane predsednika Republike, zasenila sve druge vidove političke promocije. Zakoni izmenjeni kao rezultat međustranačkog dijaloga, nisu bitno unapredili izborno okruženje niti adekvatno rešili problem funkcionerske kampanje. Iako je sada zakonska obaveza predsednika Republike da naglasi da li nastupa u stranačkom ili državnom svojstvu, imali smo u praksi očigledne primere da takvo razdvajanje nije vršeno, a Agencija za sprečavanje korupcije nije adekvatno reagovala”, istakao je Nenadić.\nNova metodologija proširenja, koja grupiše pregovaračka poglavlja u klastere, nije dovela do primetnih poboljšanja u oblastima koje prati koalicija prEUgovor. Kada je reč o borbi protiv korupcije kao delu Akcionog plana za Poglavlje 23, izveštaji Koordinacionog tela i Agencije za sprečavanje korupcije nisu podudarni, a veći je problem što izostaje njihovo razmatranje u Narodnoj skupštini.\n„Iako je GRECO nedavno dao Srbiji bolje ocene u ovoj oblasti, pogrešna je reakcija Vlade da se hvali delimičnom realizacijom preporuka šest godina nakon prvobitnog roka”, ukazao je Nenadić.\nDRŽAVA IGNORIŠE NOVU VERZIJU ROBOVLASNIŠTVA ZA 21. VEK\nSlučaj potencijalne trgovine ljudima u svrhu radne eksploatacije u fabrici Linglong u Zrenjaninu pokazuje neadekvatnu reakciju države i sistemske probleme u ovoj oblasti Poglavlja 24. Dok su međunarodne institucije i domaće nevladine organizacije snažno reagovale, nadležni organi su slučaj ignorisali. Ovaj problem neće nestati jer će Srbija nastaviti da se suočava sa migracijom radne snage sa Bliskog, Srednjeg i Dalekog istoka, istakla je Jasmina Krunić iz organizacije ASTRA - Akcija protiv trgovine ljudima.\n„ASTRA je tek prošle sedmice dobila sadržajan odgovor nakon što je u poslednjih šest meseci uputila oko pedeset dopisa na šesnaest nadležnih institucija. Samo trećina je odgovorila, navodeći da su preduzeli mere, ali se ne zna kakav je njihov ishod. Radna inspekcija je još u novembru našla 311 državljana Vijetnama u Zrenjaninu bez radne dozvole, što odmah otvara pitanje kako su oni tamo uopšte došli”, navodi Krunić.\nOna je upozorila i da u Evropskoj uniji postoji velika inicijativa da se utvrdi pravni okvir za dostojanstven rad, što uključuje i zabranu uvoza proizvoda nastalih eksploatacijom radne snage. S obzirom da su evropske kompanije potencijalni kupci, pitanje je da li će uopšte moći da kupuju proizvode fabrike Linglong koja je kompromitovana na ovaj način.\n„Predsednik Republike i premijerka branili su kompaniju, odgovarajući na naše apele - sram vas bilo, hoćete da ugušite naše investicije. To nam govori da postoje drugi interesi, koji nisu interesi građana Srbije. Dodatno, pregled izveštavanja o ovom slučaju pokazuje da je on za neke medije bio u potpunosti nevidljiv, što ilustruje stanje slobode medija u zemlji”, zaključila je Krunić.\nSISTEM AZILA U ZNAČAJNOJ MERI PREUSMEREN NA ZBRINJAVANJE LICA RASELJENIH IZ UKRAJINE\nPlanirana dinamika reformskih aktivnosti u oblasti migracija i azila u izveštajnom periodu izmenjena je usled izbora i rata u Ukrajini. Set zakona bio je na javnim konsultacijama još u novembru, ali do danas nije poznato da li su sugestije organizacija civilnog društva uvažene. Kapaciteti nadležnih organa velikim delom su preusmereni na zbrinjavanja lica raseljenih iz Ukrajine, kazala je Gordana Grujičić, istraživačica Grupe 484.\n„Republika Srbija je zauzela isti pravac kao i države Evropske unije odlučivši u martu da aktivira mehanizam privremene zaštite, koji se sad primenjuje prvi put. Reč je o vanrednim merama koje važe godinu dana u slučaju masovnog priliva raseljenih lica. Njima se garantuju određena prava poput prava na boravak i pristup tržištu rada, prava na kolektivni smeštaj i na obrazovanje”, objasnila je Grujičić.\nOd početka godine u Srbiju je došlo preko 20.000 državljana Ukrajine. Oni uglavnom tranzitiraju prema Crnoj Gori, a prema podacima iz aprila, oko 6000 je prijavilo boravište u Srbiji. Oni najčešće borave u privatnom smeštaju, a šezdesetak državljana Ukrajine, mahom žena i dece, smešteno je u državni Centar za azil u Vranju.\nPredstavnici koalicije prEUgovor apelovali su da se reformske aktivnosti, poput izrade propisa, nastave i u tehničkom mandatu Vlade i ponudili su konkretne prioritete za buduću Vladu i novi saziv Narodne skupštine iz oblasti koje prate.\nPrEUgovor Alarm izveštaj dostupan je ovde.\nKonferenciju u celosti možete da pogledate na ovom linku.\n„PrEUgovor za vladavinu prava i EU integracije“ čije sprovođenje su omogućili Balkanski fond za demokratiju, projekat Nemačkog Maršalovog fonda SAD, i Ambasada Kraljevine Norveške u Beogradu.\n„PrEUgovor nadzor politika: izgradnja savezništava za jači uticaj u neizvesnoj budućnosti” koji finansira Evropska unija.


Ovo je najinteresantniji sezonski posao\nZa muški pol sigurno, vjerovatno i za poneku ženu, jedan od najboljih poslova koji se trenutno nudi je putovanje svijetom i ispijanje velikih količina piva, a da pritom za to primaju i platu.\nKompanija „World of Beer" trenutno je u potrazi za pripravnicima koji će ovo ljeto da provedu tako što će da obilaze pivare širom Sjedinjenih Američkih Država, ali i drugih zemalja, obilazeći festivale piva i izvještavati o tome putem bloga i društvenih mreža.\n„World of Beer" planira da plati svakom 12.000 dolara, kako bi se pokrili svi troškovi putovanja, uključujući hranu i smještaj. A pored toga biće i puno besplatnog piva.\n„Mi zapošljavamo tri pripravnika koja će ovog ljeta ići u potragu za najboljim pivom i hranom koju svijet ima da ponudi. Poslaćemo vas širom svijeta kako biste pronašli najbolje pivo nakon čega ćete ga dokumentovati, snimiti i fotografisati", stoji na sajtu „World of Beer".\nOvdje se popunjavaju prijave, a najbolji će biti kontaktirani posle 28. marta. Međutim, postoji jedna mala caka – kandidat ne mora da budete građanin, ali mora biti ovlašćen za rad u SAD.


Irinej: Crna Gora je naša Sparta, klasična srpska zemlja - Penzioneri - Crna Gora\nJasna Pejović okt 16, 2018\n“Da bismo bilo koji problem počeli da rješavamo, moramo se s njim suočiti. Nije, do sada, sa odgovarajućeg mjesta i na odgovarajući način, definisan položaj srpskog naroda u Crnoj Gori. Ukoliko je izjava koju pominjete pomogla da se otvoreno govori o problemima Srba – asimilaciji, diskriminaciji po različitim osnovama, brutalnom zatiranju i falsifikovanju istorije, pokušajima otimanja svetinja, kulturnog i vjerskog nasljeđa – više sam nego zadovoljan”, rekao je Irinej.\nIrinej smatra da je Crna Gora “istorijski klasična srpska zemlja”.\n“Pošto je Crna Gora istorijski klasična srpska zemlja, naša Sparta, kako se ranije govorilo, i SPC mora biti ono što jeste i što je oduvijek tamo bila, pod bilo čijom vlašću, turskom, mletačkom, komunističkom, stožer Pravoslavlja i Srpstva, Srpstva u smislu čuvanja, negovanja i unapređivanja pravoslavne kulture, ali i jasne odbrane ugroženih prava naroda i pojedinaca. To nikako ne znači ugrožavanje države i vlasti ili njihovih prerogativa”, kazao je Irinej.\nImala je 60 godina kad je kupila prvi kompjuter, a u 82. programira igricu za starije osobe


SAD: Odloženo aktiviranje nove 5G usluge - Glas Srpske\nTanjug 18.01.2022 23:24\nVAŠINGTON - Kompanije AT&T i Verajzon odložiće aktiviranje nove internet usluge blizu nekih aerodroma pošto su najveće američke avio-kompanije izrazile zabrinutost da bi usluga poremetila rad uređaja na avionima, što bi dovelo do velikog otkazivanja letova.\nOdluka je objavljena pošto je administracija predsjednika SAD Džozefa Bajdena pokušala da posreduje u postizanju dogovora između telekomunikacionih kompanija i aviokompanija povodom uvođenja nove 5G usluge, koja je u srijedu trebalo da počne u SAD, prenosi Glas Amerike.\nAviokompanije žele da se spriječi korišćenje nove usluge na oko 3,2 kilometara oko aerodromskih pista.\nKompanija AT&T je saopštila da će odložiti uključivanje novih telekomukacionih tornjeva blizu pista na nekim aerodromima, i da pokušava da riješi spor u saradnji sa federlanim regulatorima.\nVerajzon je okrivio kompanije i Federalnu upravu za avijaciju (FAA) navodeći da nisu uspjeli da riješe pitanje “5G navigacije oko aerodroma”, iako novi 5G sistem funkcioniše u više od 40 zemalja.\nIzvršni direktori velikih američkih putničkih i kargo avio-prevoznika uputili su pismo na adrese više državnih institucija u kojem su izrazili zabrinutost za bezbjednost letova od srijede, kada je kompanije AT&T i Verajzon trebalo da počnu sa uvođenjem usluge 5G mreže.\nOni su u pismu upozorili da avijaciji preti “katastrofalna” kriza, jer bi nova C-Band 5G usluga mogla da učini znatan broj širokotrupnih aviona neupotrebljivim, da izazove “haos” na letovima u SAD i da bi “desetine hiljada Amerikanaca mogli da ostanu zaglavljeni na aerodromima u inostranstvu”.\n„Osim ako naše glavne vazdušne luke ne budu raščišćene za letove, ogromna većina putničkih i teretnih aviona će u suštini biti prizemljena”, napisali su izvršni direktori Ameriken erlajnsa, Delta erllajnsa, Junajted erlajnsa, Sautvest erlajnsa i drugih kompanija u pismu, prenio je Rojters.\nFAA je upozorila da bi potencijalno miješanje frekvenci moglo da utiče na osjetljive instrumente u avionu i da znatno ometu letačke operacije pri slaboj vidljivosti.\nAT&T i Verajzon, međutim, tvrde da njihova tehnologija i oprema ne remete elektroniku aviona i da se bezbjedno koriste u brojnim drugim zemljama.


Student teško povređen u Grčkoj prilikom skoka u bazen - juGmedia\nStudent teško povređen u Grčkoj prilikom skoka u bazen\nStudent treće godine niškog Fakulteta sporta i fizičkog vaspitanja Đ.A. iz Vranja, teško je povređen u Grčkoj prilikom skoka u bazen dubok samo 90 centimetara i nalazi se u bolnici u Solunu.\nPrema saopštenju fakulteta, nezgoda se dogodila u sportskom kampu u mestu Nea Fokea, gde je ova visoko obrazovna ustanova održavala praktičnu nastavu iz predmeta aktivnosti u prirodi i da je mladić, navodno, povređen prilikom samoinicijativnog skoka.\n„Student je zadobio teške povrede vratnog dela kičmenog stuba. Angažovani nastavnici, kao i predstavnici kampa i turističke organizacije, preduzeli su sve neophodne mere kako bi u najkraćem mogućem roku, povređeni student bio smešten u najbližu medicinsku ustanovu“, navodi se u saopštenju FSFV.\nStudent se trenutno nalazi u bolnici u Solunu, piše u saopštenju, gde je podvrgnut svim neophodnim dijagnostičkim i terapijskim protokolima, a o svemu je obaveštena porodica, konzularno predstavništvo, Univerzitet u Nišu i Ministarstvo prosvete i tehnološkog razvoja.\nInače, u pitanju je bazen olimpijskih dimenzija, koji je na mestu na kojem je student skočio dubok svega 90 centimetara.\nNakon svađe izbola mladića\nStefan Nemanja dobija spomenik u Leskovcu\nRegata na Nišavi\nNIŠ – Safari klub Niš i Savez za rekreativni sport grada Niša organizovaće sutra 18. po redu Nišavsku regatu. (više…)\nSredovečni muškarac, dobro odeven primećen je kako prati i juri žene u ranim jutranjim satima ili kada padne mrak u centru Prokuplja. (više…)\nBiciklistkinja poginula u centru varoši\nVLASOTINCE – Vlasotinčanka Najda S. (66) poginula je vozeći bicikl na raskrsnici Dušanove i ulice Siniše Janjića u centru Vlasotinca, saopštila…


BTC $42.675 -0,89%\nETH $3.263 -1,73%\nBNB $485 -1,44%\nIstraživanje je pokazalo da su se pojavile transakcije čak i nakon smrti izvršnog direktora berze\nKanadska kripto berza QuadrigaCX, kako se izveštava, nikada nije imala 190 miliona dolara u bitkoinu (BTC), koje je navodno izgubila kada je izvršni direktor berze neočekivano umro, tvrdi se u najnovijim informacijama od 5. februara.\nIzveštaj, koji je objavljen na kripto portalu Zerononcense, sadrži nekoliko tvrdnji o pravom stanju bitkoin sredstava berze QuadrigaCX, od koje su sve protivrečne zvaničnim izjavama.\nQuadrigaCX je iskusio finansijske probleme od kada je njihov izvršni direktor navodno umro zbog komplikacija od Kronove bolesti u decembru 2018. godine.\nU januaru je putem izjave koju je dala Kotenova supruga otkriveno da berza očigledno nije imala pristup novčaniku, jer Koten nije ostavio lozinke. 115.000 klijenata je ostalo bez sredstava, koja su iznosila oko 250 miliona kanadskih dolara (190 miliona američkih dolara).\nSada međutim, Zerononcense osporava višestruke tvrdnje u izjavi, uključujući i to da je QuadrigaCX imala oflajn novčanike i da su oni sadržali 137 miliona dolara u kriptovalutama.\n“Izgleda da nema rezervnih sredstava u oflajn novčanicima berze QuadrigaCX”, navodi se u prvom od šest sažetih nalaza u izveštaju. Prema istraživanju, QuadrigaCX je verovatno imala samo kripto rezerve ispod 100 miliona dolara.\nU izveštaju se takođe iznose dokazi koji navodno pokazuju da je jedna stranka imala pristup novčanicima kompanije nakon što je Koten umro.\n“Čini se da QuadrigaCX nije izgubila pristup svojim bitkoin sredstvima”, navodi se u istraživanju.\n“Vredi napomenuti da postoji nekoliko odlaznih transakcija koje su napravljene od navodnog datuma smrti Geralda Kotena (9. decembar 2018. godine.)”\nDodatne sumnje pojavljuju se oko toga da QuadrigaCX koristi depozite korisnika za plaćanje obaveza kupaca.\nIstraživanje navodi da praksa povlačenja sredstava na QuadrigaCX-u u poređenju sa ostalim kripto berzama kao što su Coinbase, Bittrex i Binance pokazuje da je “kretanje bitkoina kako bi se zadovoljili zahtevi kupaca neobičan i izuzetno neefikasan za bilo koju legitimnu berzu.”\nQuadrigaCX se ranije suočio sa pravnim problemima u novembru 2018. godine, kada je sudija presudio u korist kanadske banke koja je zamrznula oko 19,6 miliona dolara na računima berze, navodeći kao razlog nemogućnost određivanja vlasnika fondova.\nIstraživanje Zerononcense-a pokazuje da se desila barem jedna transakcija u kojoj je berza navodno koristila sredstva klijenata za ispunjavanje zahteva za podizanje novca, a izvršena je u novembru 2018. godine.\nIstraživači - koji su koristili “samo 100% verifikovane transakcije berze” [...] kako bi utvrdili što više informacija o imovini berze QuadrigaCX - priznaju da nalazi možda nisu potpuno tačni i ne treba ih smatrati nedvosmislenom istinom.\nBerza QuadrigaCX nije reagovala na zahtev o komentaru u vreme pisanja.\nDirektor Coinbase-a: QuadrigaCX nije planirala prevaru


Pola miliona Rohindža pobeglo u Bangladeš od kraja avgusta\nBeta 28. septembra 2017. 18:20\n„Do 27. septembra registrovano je 501.800 izbeglica“, saopštile su agencije UN i nevladine organizacije u njihovom najnovijem izveštaju o situaciji. Navodi se ipak da se poslednjih dana smanjuje priliv izbeglica preko granice Mjanmara i Bangladeša.\nUN su više puta osudile „etničko čišćenje“ u Mjanmaru odakle je bežeći od sukoba u susedni Bangladeš izbeglo više stotina hiljada pripadnika muslimanske manjine Rohindža.\nMjanmar je trebalo danas prvi put da dozvoli predstavnicima UN da posete mesto nasilja u državi Rakin, koja je zatvorena za medjunarodne posmatrače i medije, da im pokaže sukob sa mjanmarske strane. Medjutim vlada je na kraju otkazala to organizovano putovanje, po zvaničnim navodima zbog vremenskih uslova.\nU oblasti Rakin desetine sela je pretvoreno u pepeo i hiljade Rohindža je raseljeno ili se skriva u šumama gde preživljavaju sa malo hrane i bez lekarske pomoći. Oko 30.000 budista i Indusa takodje je raseljeno rbi od kraja avgusta.


HomeDRUŠTVOU izveštaju Evropske komisije objavljeno da je Srbija ostvarila značajan napredak u oblasti inovacija\nSrbija je ostvarila značajan rast od skoro 30 odsto u poslednje tri godine u oblasti inovacija, objavljeno je u poslednjem izveštaju Evropske komisije o oceni inovacija, saopštila je Vlada Srbije.\nPrema tom izveštaju, u kojem se ocenjuju različite komponente inovacija na osnovu zvaničnih podataka, kao što su oblasti ljudskog kapitala, digitalizacija, inovativne privrede i drugi, rast Srbije je duplo brži od rasta država članica EU.\nU oblasti kreiranja inovacija u malim i srednjim preduzećima Srbija je 65,8 odsto iznad proseka EU, a u oblasti zapošljavanja u inovativnim kompanijama 46 odsto iznad proseka EU u oblasti, prenosi Tanjug.\nPrema izveštaju Evropske komisije Srbija je regionalni lider na toj listi, i ubedljivo je ispred i pojedinih država članica EU, ispred Rumunije, Bugarske, Letonije, kao i Poljske i Slovačke.\nTaj uspeh rezultat je povećanih ulaganja države u inovacije, nauku i obrazovanje, kao i privatnog sektora koji je prepoznao budućnost privrede u oblasti inovacija.\nPreporuka izveštaja je da će dodatna ulaganja, pogotovo kroz finansijsku podršku razvoja startapova, ulaganja u fondove rizičkog kapitala, i razvoja obrazovanja koje će omogućiti veći broj talentovanih kadrova, omogućiti dalji rast Srbije na toj listi.


Press Online :: Beograd :: "Beograđani, pozdravite vaterpoliste i Olgu na 'Balkonu'"\n"Beograđani, pozdravite vaterpoliste i Olgu na 'Balkonu'"\nVaterpolisti Srbije i 17-godišnja srpska teniserka Olga Danilović proslaviće svoje uspehe na balkonu Skupštine Beograda u ponedeljak uveče.\n"Ovo je tradicionalna proslava koja predstavlja dodatni motiv sportistima kada se bore za svoju zemlju. Znaju da ih čeka 'Balkon' i ogroman broj građana ispred Skupštine grada Beograda. Od te tradicija koja traje decenijama ne želimo da odustanemo",poručio je za Tanjug predsednik Skupštine grada Nikola Nikodijević.\nOn je pozvao sve one koji su večeras u mogućnosti da se pridruže proslavi, dodajući da se očekuje dobra zabava koja će početi u 19:30, nastupom DJ-va.\n"Očekujem da dodje veliki broj Beogradjana. Biće to jedna velika žurka. U svakom slučaju naši zlatni vaterpolisti i Olga Danilović su zaslužili jedan spektakularan doček", rekao je predsednik Skupštine grada.\nPre nego što sportiste pozdrave navijači za njih će biti organizovan svečani prijem u Starom dvoru, a vaterpolisti, koji su u Barseloni postali prvaci Evrope, i Danilović nakon prijema će se obratiti Beogradjanima sa "šampionskog balkona".\nSrpski vaterpolisti pobedili su juče u finalu Španiju posle peteraca 5:3 (7:7) i četvrti put u nizu postali prvaci Evrope, dok je Danilović dan kasnije u borbi za trofej savladala Ruskinju Anastasiju Potapovu 7:5, 6:7 (1:7), 6:4 i postala prva u istoriji tenisa kojoj je to uradila kao "srećni gubitnik".


Održani novi protesti, proširena lista zahteva\nFoto: Milka Domanović\nNakon što su u subotu, 8. aprila, održani najbrojniji protesti do sada, pošto su uz studente protestovali i vojni i policijski sindikat, kao i građani Novog Sada, protesti su se nastavili i u nedelju, u više gradova Srbije.\nProcenjuje se da je u nedelju u Novom Sadu bilo najviše demonstranata do sada, a oko hiljadu ljudi je izašlo na ulice u Nišu. Procene za subotnji protest u Beogradu su varirale – od dve hiljade (RTS), preko manje od 10.000 (Aleksandar Vučić), 20-30 hiljada (neposredni učesnici), pa sve do 80-100.000 (sindikati).\nU toku nedeljnih protesta, na Fejsbuk stranici “Protiv diktature” pojavilo se saopštenje učesnika protesta, u kome kažu da svako ima pravo da podrži proteste, ali da se oni ograđuju od uticaja političkih stranaka.\nOsim dosadašnjih zahteva (smena čelnika RTS-a i urednika informativnog programa RTS-a, smena članova saveta REM-a, razrešenje predsednice Narodne skupštine Maje Gojković, smene članova RIK-a i sređivanje biračkog spiska), učesnici protesta su postavili još dva: pojednostavljenje procedure glasanja u dijaspori i poništavanje lažnih doktorata visokih funkcionera Nebojše Stefanovića i Siniše Malog.\nOni su zahtevali da RTS pročita njihovo saopštenje u drugom Dnevniku, a da se Vlada Srbije “izjasni i postupi u skladu sa navedenim zahtevima do 17. aprila 2017”.\nNakon što je u subotu RTS demantovao agenciju Beta da su demonstranti održali “minut ćutnje” za javni servis ispred zgrade u Takovskoj ulici, Beta je ponovo u nedelju javila da je više hiljada ljudi posedalo ispred RTS-a na ulicu i održalo minut ćutnje.\nVeliki protest najavljen za danas u podneIstinomer Fakat: 55 fabrika i brze pruge Srbije


Rusija predala alternativni nacrt rezolucije o BiH - Sputnjik Srbija\n08:03 19 Oktobar 2019\nRusija predala alternativni nacrt rezolucije o BiH\n08:11 01.07.2015 (osveženo 14:09 24.11.2016) Preuzmite kraći link\nRusija je predala Savetu bezbednosti UN (SB UN) alternativni nacrt rezolucije o BiH, kao protivtežu britanskom dokumentu koji se predlaže za usvajanje povodom 20. godišnjice tragičnih događaja u Srebrenici, javljaju mediji, pozivajući se na pres sekretara ruske misije pri UN Alekseja Zajceva.\n"Ovaj nacrt smatramo uravnoteženijim i orijentisanim na pomirenje strana, a ne na stvaranje dodatnih linija podela u BiH", rekao je Zajcev.\nEKSKLUZIVNO: Predlog ruske rezolucije o BiH\nOn nije želeo da govori o glavnim odredbama dokumenta koji je predložila Rusija, dodajući da je to u ovom trenutku "nesvrsishodno".\nAgencija podseća da Velika Britanija planira da svoj nacrt rezolucije na glasanje 7. jula, četiri dana pred 20. godišnjicu tragičnih događaja u Srebrenici.\nU britanskom dokumentu se ubistvo 8.000 bosanskih muslimana u Srebrenici 1995. godine kvalifikuje kao genocid, a iz uvida u nacrt, srpski mediji izračunali su da se reč "genocid" upotrebljava 35 puta u tekstu, dok se "pomirenje" pominje samo tri puta.\nMediji podsećaju da je sredinom juna predsednik Republike Srpske Milorad Dodik rekao da namerava da se obrati Rusiji sa molbom da uloži veto na rezoluciju o Srebrenici, a da je šef ruske diplomatije Sergej Lavrov ranije rekao da će rezolucija koja se promoviše u SB UN isprovocirati dodatna međuetnička trvenja na Balkanu.\nMože li ruski predlog rezolucije da pomrsi konce britanskom?\nPosle susreta sa Dodikom u Sankt-Peterburgu 19. juna, Lavrov je rekao da je britanski nacrt rezolucije zasnova na "apsolutno antisrpskom ključu" i "pogrešno tumači, čak i na pravnom planu, sve što se desilo i što je već ocenjivano u SB UN".\nMediji podsećaju da je u ratu u BiH između 1992. i 1995. godine život izgubilo približno 100.000 ljudi, da su za najtragičniji momenat konflikta priznati događaji u Srebrenici, i da je najviša sudska instanca UN — Međunarodni sud pravde 2007. priznao masovno ubistvo muslimana za genocid.\npredlog, BiH, UN, Rusija, rezolucija, Rusija\n07:47Ruski mediji prvi put posetili napuštenu američku bazu u Alepu\n07:16Medvedev pred dolazak u Beograd uputio jasnu poruku u vezi sa Kosovom i „velikom Albanijom“


Napravimo ono što nemamo od onog što imamo - Održana konferencija o cirkularnoj ekonomiji | Udruženje Reciklera Srbije\nNapravimo ono što nemamo od onog što imamo – Održana konferencija o cirkularnoj ekonomiji\nдецембар 17, 2018\tAutor Recikleri Srbije\tKategorija Vesti\nCirkularna ekonomija predstavlja nov pristup koji integriše ekonomiju i sistem upravljanja otpadom. Da bi Srbija adekvatno iskoristila već korišćene resurse, najpre je potrebno da primeni znanje i iskustvo iz zemalja Evrope koje su već uspešne u tome, rečeno je na konferenciji “Na putu ka cirkularnoj ekonomiji” održanoj 13. decembra u PKS.\nWestern Balkans Consulting Global (WBCG) i Privredna komora Srbije organizatori su konferencije koja je završni događaj projekta koji je finansirala EU s ciljem da ukaže na prednosti duboke digitalizacije u industriji, da poveća konkurentnost, rast i privlačnost sektora reciklaže kroz promene u oblasti privrede i na novi obrazovni pristup i vođeno preduzetništvo.\nDušan Vasiljević, predsednik UO WBCG, objasnio je da je cirkularna ekonomija platforma koja ima cilj da privrednim subjektima pre svega ukaže na mogućnost i potrebe korišćenja otpada.\n– Glavni deo projekta bila je poseta Nemačkoj i Holandiji, gde je grupa eksperata iz naše zemlje imala priliku da se upozna sa iskustvima tih zemalja u oblasti cirkularne ekonomije, oblasti koja omogućava da se postojeći resursi i sirovine iskoriste ponovo. Glavni moto cirkularne ekonomije jeste da napravimo nešto što nemamo od nečega što imamo ono što imamo da potrošimo ponovo i tako doprinesemo očuvanju životne sredine – zaključio je Vasiljević.\nSavetnik predsednika Privredne komore Srbije Miroslav Miletić istakao je da se procenjuje da bi se uvođenjem modela cirkularne ekonomije u Srbiji moglo otvoriti čak 30.000 radnih mesta.\nPomoćnik ministra zaštite životne sredine Filip Abramović na skupu je izjavio da su ovakvi projekti i pomoć EU u okviru oblasti cirkularne ekonomije veoma značajni:\n– Ministarstvo smatra da je cirkularna ekonomija, kada je oblast upravljanja otpadom u pitanju, jedna od glavnih stvari, ključnih i trajnih rešenja za našu zemlju i uopšte za upravljanje otpadom. Prvenstveno ulažemo napore u povećanje razumevanja važnosti cirkularne ekonomije, uopšte problema upravljanja otpadom kroz institucije i planiramo da to nastavimo.\nIz resornog Ministarstva zaštite životne sredine su istakli da je osnovana Grupa za kružnu i zelenu ekonomiju u okviru ministarstva upravo jer ubuduće žele da se više bave ovim temama.\nVladimir Živaljević govori o značaju reciklaže\nKao deo cirkularne ekonomije važnu kariku zauzima reciklaža. U ime Udruženja reciklera Srbije na skupu je govorio Vladimir Živaljević, predsednik Udruženja, koji je istakao da svim učesnicima u ovoj oblasti nedostaje energija i partnerstvo kao neophodni za dalji razvoj i rezultate u oblasti reciklaže i cirkularne ekonomije.\nŽivaljević je izneo podatak da je reciklažne firme preradile 477 miliona kilograma opasnog otpada od 2010. godine do danas.\n-U ovoj našoj revoluciji za zaštitu životne sredine, možemo reći da su kontrarevolucionari “zagađivači” tj. firme koje ne plaćaju eko taksu – izjavio je predsednik Udruženja reciklera Srbije.\nKao primer dobre prakse cirkularne konomije naveo je da su reciklažne firme pre 10 godina zaposlili ljude koji u tom momentu nisu imali ličnu kartu ili knjižicu, i da su oni prvi u lancu cirkularne ekonomije.\nŽivaljević je rekao da se zalaže za postojeći sistem i za ambalažni otpad i za posebne tokove otpada, jer smatra da “sistem prvo treba da zaživi da bismo uvideli kako radi i da li ima grešaka, a ne da prelazimo na novi sistem samo da bismo ovaj menjali”.\nU ime kompanije Coca-Cola i Američke privredne komore na skupu je o iskustvu sa ambalažnim otpadom govorila Andrea Radonjić. Ona je rekla da Coca-Cola ima studiju za period 2025-2030 prema kojoj svu ambalažu koju stave u promet biće reciklirana. Ona je istakla da se ne zalaže za uvođenje depozitnog sistema već za unapređenje postojećeg jer će to potrošači skupo platiti.\nIz Instituta Mihajlo Pupin su predstavili na skupu online platformu za razmenu sirovina i proizvoda namenjenu kompanijama i institucijama.


Izvor: B92, 24.Nov.2020, 21:41\nZahvaljujući curenju informacija iz prezentacije, poznati su planovi Volkswagen Grupe\nNajveće vesti su dolazak električnih verzija Audija Q5 i Porschea Macan, piše Autoblog.\nInformacije govore da će električni Audi Q5 i Porsche Macan debitovati 2022. godine uz kombi VW ID Buzz.\nOvi novi modeli su namenjeni jednom od najvažnijih segmenata na tržištu za moderne proizvođače koji razumeju da je sjajna prodaja SUV-ova potrebna za uspeh na trenutnom tržištu automobila. Ovaj segment je savršena prilika za Volkswagen, Audi i Porsche da povećaju svoj udeo na tržištu električnih automobila.\nRastuća ponuda električnih modela iz Audija i Porschea je direktan odgovor na povećani pritisak zbog emisija gasova, ali i posledica afere Dieselgate koja je bila snažan udarac za kompaniju. Zbog toga će VAG u budućnosti agresivnije promovisati električna vozila.\nInformacije govore da je fokus VAG-a na zadovoljenju emisije gasova, a zatim na rast ponude. Takođe, jasno je da SUS motori imaju nizak prioritet.


POPUNITE FORMULAR: GO Zemun deli roditeljima dečja auto-sedišta (Foto) – 24sata online\nPOPUNITE FORMULAR: GO Zemun deli roditeljima dečja auto-sedišta (Foto)\nNova podela dečjih auto-sedišta za male Zemunke i Zemunce, koju organizuje Savet za bezbednost saobraćaja na putevima Gradske opštine Zemun, održana je danas, sa ciljem da se podigne nivo saobraćajne kulture građana Zemuna koji prevoze mališane.\nTom prilikom, zamenik predsednika Skupštine GO Zemun i predsednik Saveta za bezbednost saobraćaja na putevima Sava Mišković roditeljima je uručio auto-sedišta, priručnik „Zaštitite dete u vozilu” i prateće flajere, koje je obezbedila republička Agencija za bezbednost saobraćaja.\nRoditelji čija su deca rođena u prvoj polovini 2021. godine mogu da obezbede auto-sedište za svoje dete popunjavanjem formulara koji je dostupan na sajtu Opštine i u šalter sali, saopšteno je iz Opštine Zemun.\nTagovi: besplatna sedištadečja auto-sedištaGO ZemunSava MiškovićSavet za bezbednost saobraćajaZaštitite dete u vozilu\nPrimećeni šakali u okolini Barajeva, evo zašto su i korisni\nA ako nisi iz zemuna? Ja sam se prlorodila u januaru 10 og 2021\nNa Beogradskom sajmu danas vakcinacija hiljadu vozača GSP-a


Objavljen Izvještaj o reviziji Godišnjeg finansijskog izvještaja Skupštine Crne Gore za 2016. godinu\nPodgorica, 24. oktobar 2017. godine – Državna revizorska institucija Crne Gore je izvršila i objavila Izvještaj o reviziji Godišnjeg finansijskog izvještaja Skupštine Crne Gore za 2016. godinu.\nNa bazi sprovedene revizije, utvrđenog činjeničnog stanja i izjašnjenja subjekta revizije, nadležni Kolegijum DRI u sastavu dr Branislav Radulović (član Senata – rukovodilac Kolegijuma) i dr Milan Dabović (predsjednik Senata – član Kolegijuma), izražava pozitivno mišljenje sa skretanjem pažnje na finansijski izvještaj Skupštine Crne Gore za 2016. godinu i negativno mišljenje na usklađenost poslovanja sa propisima.\nFinansijskom revizijom Godišnjeg finansijskog izvještaja Skupštine Crne Gore za 2016. godinu, nadležni Kolegijum DRI stekao je razumno uvjerenje da isti po svim materijalno značajnim aspektima daje istinit i objektivan prikaz iskazanih primitaka i izdataka u skladu sa prihvaćenim okvirom finansijskog izvještavanja. Ne modifikujući izraženo mišljenje na finansijski izvještaj, nadležni Kolegijum DRI skreće pažnju da subjekat revizije treba da na računima klase 2 - Obaveze, evidentira zahtjeve za plaćanje i sva plaćanja koja se odnose na tekuće izdatke, transfere za socijalnu zaštitu, transfere institucijama, pojedincima, nevladinom i javnom sektoru, kapitalne izdatke, kredite i hartije od vrijednosti, otplate kredita, izdate garancije i obaveze iz rezervi, tako da pokazuju stanje neizmirenih obaveza i vrši popis obaveza na kraju godine.\nRevizijom pravilnosti poslovanja Skupštine Crne Gore utvrđene su neusklađenosti poslovanja iste sa: Zakonom o budžetu za 2016. godinu, Uputstvom o radu državnog trezora, Zakonom o objedinjenoj registraciji i sistemu izvještavanja o obračunu i naplati poreza i doprinosa, Zakonom o radu, Zakonom o sistemu unutrašnjih finansijskih kontrola u javnom sektoru, kao i sa internim aktima.\nKonačan Izvještaj o reviziji Godišnjeg finansijskog izvještaja Skupštine Crne Gore za 2016. godinu se dostavlja predsjedniku Skupštine Crne Gore, generalnom sekretaru Skupštine Crne Gore, predsjedniku Administarstivnog odbora Skupštine Crne Gore i predsjedniku Odbora za ekonomiju, finansije i budžet Skupštine Crne Gore. Polazeći od činjenice da je u toku tužilačka istraga povodom osnovane sumnje za nezakonito raspolaganje sredstvima iz blagajne Skupštine, predmetni nalaz DRI dostavlja se i Vrhovnom državnom tužiocu na dalje postupanje.\nKonačan Izvještaj o reviziji Godišnjeg finansijskog izvještaja Skupštine Crne Gore za 2016. godinu je objavljen na zvaničnoj internet stranici Državne revizorske institucije Crne Gore.\nIzvještaj o reviziji Godišnjeg finansijskog izvještaja Skupštine Crne Gore za 2016. godinu\nMore in this category: « Objavljen Izvještaj o reviziji informacionog sistema Fonda za zdravstveno osiguranje\tObjavljen Izvještaj o reviziji Završnog računa budžeta Opštine Pljevlja za 2016.godinu »


“Apsurd je da neko naruči posao od 16 miliona evra, kad mi možemo da ga uradimo za jedan vikend” - Direkt Portal\n“Apsurd je da neko naruči posao od 16 miliona evra, kad mi možemo da ga uradimo za jedan vikend”\n21.01.2020 14:22 ceska, progameri 0\nBesni što češka vlada troši novac poreskih obveznika na sumnjivo skupe javne nabavke bez tendera, a kao poslednju, na onlajn sistem elektronskog plaćanja putarine, češki programeri su ponudili, a premijer Andrej Babiš prihvatio, da narednog vikenda oni kao izazov na javnom hakatonu, gde zajedno traže softverska rešenja, naprave taj e-šop besplatno.\nIlustracija (Preuzeto sa: Eastern University)\nDržavni fond saobraćajne infrastrukture Češke bez tendera je poverio kompaniji Aseko Sentral Jurope posao izrade sistema za elektronsku naplatu putarine, za cenu od 16 miliona evra, iako je po ocenama IT stručnjaka takav sistem moguće napraviti za deset puta manju sumu.\n“Više nikada niko ne sme da se ophodi sa našim parama tako kako sada radi država. Odlučili smo da narednog vikenda organizujemo javni hakaton i programiramo besplatno ceo sistem e-šopa za elektronsku putarinu. Želimo da pokažemo koliki je apsurd da neko naruči posao za 16 miliona evra kada to nekoliko sposobnih ljudi može da uradi tokom vikenda”, pozvao je krajem prošle sedmice posredstvom medija i na mreži Linkedin češki programer Tomaš Vondraček.\nMinistar saobraćaja Vladimir Kremlik brani projekat kompanije Aseko Sentral Jurope od optužbi opozicije da je cena nadzidana, ali premijer Andrej Babiš sastao se danas sa Vondračekom pošto se i njemu projekat bez tendera učinio sumnjiv i preskup i dogovorili su se da e-šop naprave programeri, a da osetno jeftinija javna nabavka ostane samo u delu registra gde su poverljivi podaci i sistem kamera.\n“Država će pokušati da stornira javnu nabavku ili da je podeli tako da se država posveti onome što je važno za bezbednost i sistem kamera koje prate automobile da li su platili putarinu ili ne. Sve druge servise će prepustiti trećoj strani, znači iskoristiće rezultate našeg hakatona koji organizujemo tokom vikenda”, kazao je češkim medijima nakon sastanka sa premijerom Tomaš Vondraček.\nSistem elektronskih vinjeta umesto dosadašnjih papirnih nalepnica u Češkoj bi trebalo da bude uveden od naredne godine.\nSličan sistem kakav želi da uvede Češka već ima Slovačka, a njen je koštao više od četiri puta manje nego što traži češko preduzeće kojem je poveren posao – u Slovačkoj je ceo sistem plaćen tri miliona evra.\nREKONSTRUKCIJA MAGISTRALE LJUBINJE – ŽEGULJA: Cijena ista, a put kraći za 10,4 kilometara\nNa svom koritu


Suspendovan Fahrudin Solak zbog 'Srebrene maline'\nFahrudin Solak, bivši šef Civilne zaštite FBiH\nFahrudin Solak suspendovan je sa pozicije direktora Federalne uprave civilne zaštite (FuCZ) i načelnika Federalnog štaba civilne zaštite, potvrdio je za Radio Slobodna Evropa (RSE) Zoran Blagojević, savjetnik premijera FBiH, Fadila Novalića.\nFederalna uprava civilne zaštite kupila je preko poljoprivrenog preduzeća ‘Srebrena malina’ ventilatore iz Kine.\nPoslove preuzima Kadribegović\nVlada je u utorak ovlastila pomoćnika direktora Federalne uprave civilne zaštite Mustafu Kadribegovića da organizuje sve poslove i potpisuje sve akte iz nadležnosti direktora, dok traje preventivna suspenzija direktora.\nVlada Federacije BiH je zatražila da ovoj instituciji, do srijede u 16 sati, bude dostavljena dopuna informacije o radu Federalne uprave civilne zaštite od usvajanja Odluke o proglašenju stanja nesreće uzrokovane pojavom koronavirusa (COVID-19) na području Federacije BiH.\n“Dopunom mora biti obuhvaćena realizacija javnih nabavki koje je provela FUCŽ, uključujući predmet i postupak nabavke, količinu, cijenu, te naziv dobavljača i korisnika nabavljene opreme, kako je to bilo i traženo zaključkom Vlade FBiH od 30.4.2020. godine”, saopšteno je iz Federalne vlade.\nDodaje se da će dopunjena informacija, biti razmatrana u četvrtak, 14. maja.\nIz Tužilaštva Bosne i Hercegovine u ponedjeljak je saopšteno da kupljeni uređaji preko poljoprivrenog preduzeća ‘Srebrena malina’ nisu upotrebljivi, pokazao je izvještaj stručnog vještaka za medicinsku opremu, a saopštilo je Tužilaštvo Bosne i Hercegovine.\nU saopštenju iz Tužilaštva BiH se navodi da "nije preporučeno korištenje ovih ventilatora u jedinicama intenzivne terapije".\nPreduzeće “Srebrena malina”, koje se bavi proizvodnjom i preradom voća i Federalna uprava civilne zaštite (FUCZ) su pod istragom Tužilaštvu Bosne i Hercegovine, zbog uvoza ventilatora iz Kine.\nIstražni organi i Tužilaštvo BiH trebaju utvrditi da li je Federalna uprava civilne zaštite (FUCZ) sa preduzećem "Srebrena malina" zakonito sklopila ugovor, te da li je uopšte ta firma imala dozvole za promet medicinskom robom u trenutku kupovine ventilatora.


Mehanizam za međunarodne krivične sudove odbio je zahtjev Valentina Ćorića, bivšeg komandanta Vojne policije Hrvatskog vijeća obrane, da ukine uslove njegovog prijevremenog oslobađanja, objavljeno je u Hagu.\nĆorić je osuđen na kaznu zatvora od 16 godina zbog zločina počinjenih na teritoriji Herceg-Bosne, a pušten je na slobodu prošle godine, nakon što je odslužio više od dvije trećine kazne.\nU odluci se navodi da je predsjednik Mehanizma Karmel Ađijus odbio Ćorićev zahtjev da ukine uslove njegovog puštanja na prijeveremenu slobodu u potpunosti ili da ih objasni - da bi Ćorić mogao da učestvuje kao stranka i svjedok u tekućim i budućim pravnim postupcima u Hrvatskoj.\nUkoliko prekrši ove uslove, smatraće se da je počinio djelo nepoštovanja suda, navodi se u odluci.\nAđijus je naveo da je Ćorić potvrdio da se pridržava uslova pod kojima se nalazi na prijevremenoj slobodi.\nHag Valentin Ćorić\nHag: Lažna informacija da je umro Ratko Mladić\nSpecijalni sud u Hagu: Član Samoopredjeljenja pozvan na saslušanje\nDvojica pripadnika tzv. OVK dobila pozive iz Haga\n3437 glasova 75%


Prezentacija ZP hibrida u Koceljevi – Institut za kukuruz "Zemun Polje"\nHome/Vesti/Prezentacija ZP hibrida u Koceljevi\nU opštini Koceljeva 28.02.2018. godine, održan je skup posvećen nastupajućim radovima u poljoprivrednoj proizvodnji, a koji je organizovala kompanija „Agro Baneks“ iz Koceljeve, uz podršku Instituta za kukuruz „Zemun Polje“ i firmi „Bayer“ i „Ekopatent“.\nNaš stručnjak, dr Željko Kaitović, održao je prezentaciju o ZP hibridima kukuruza i ZP sortama soje u prisustvu oko 160 poljoprivrednih proizvođača uglavnom sa ove, kao i teritorija opština Šabac, Valjevo i Ub.\nNajveće interesovanje vladalo je za hibridima najnovije generacije kao što su ZP 427, ZP 548, ZP 555, ZP 560, ZP 600, ZP 606, ZP 666. Pažnju nam je privukla činjenica da se u ovim krajevima još uvek mogu naći vodenični mlinovi gde se od kukuruza belog zrna pravi kukuruzno brašno, pa su posetioci bili veoma zainteresovani da čuju nešto više ZP hibridima belog zrna, ZP 552b i ZP 553b.\nTakođe, naš stručnjak je preporučio i hibride iz FAO grupe 300 namenjene za žetvu u zrnu, kao i nešto raniju berbu u klipu, ali i kasniju setvu, u nekim agroekološkim uslovima. Pored ovih, u samom razgovoru sa proizvođačima, vladalo je interesovanje i za silažnim hibridima, pogotovo za ZP 735 i hibridom najnovije generacije ZP 873. Pokazano je i interesovanje proizvođača za ZP sortama soje.


pink.rs | Stefanović dočekao specijalnog izaslanika predsednika Kine\nStefanović dočekao specijalnog izaslanika predsednika Kine\nPotpredsednik Vlade Srbije i ministar unutrašnjih poslova Nebojša Stefanović dočekao je večeras na aerodromu "Nikola Tesla" u Beogradu specijalnog izaslanika predsednika Kine i sekretara Centralne komisije za političke i pravne poslove Menga Đijendžua koji predvodi kinesku delegaciju u poseti Srbiji.\n- Ovo će biti prilika da razgovaramo kako da popravimo stanje bezbednosti i kako da unapredimo saradnju između Vaše države i Republike Srbije. Nama je dobro poznata Vaša posvećenost u borbi protiv organizovanog kriminala, terorizma i svih drugih oblika ugrožavanja bezbednosti kako Kine, tako i drugih zemalja sveta - rekao je Stefanović.\nKako je saopštilo Ministarstvo unutrašnjih poslova Srbije, kineski zvaničnik je zahvalio Stefanoviću na dobrodošlici i na pažljivoj pripremi posete, istakavši da je zadovoljan što je na čelu kineske delegacije u poseti Srbiji.\n- Između Kine i Srbije postoji dugo, tradicionalno prijateljstvo, kao i saradnja. Naš predsednik Si Đinping posetio je prošle godine Vašu zemlju, dok je Vaš predsednik Aleksandar Vučić ove godine učestvovao na međunarodnom forumu u Kini i zahvaljujući većem zalaganju dva lidera naša saradnja je sve bolja - rekao je Meng Đijendžu.\nMeng:Predsednici Kine i Srbije partneri, prijatelji i braća\nStefanović u Kini uoči GS Intrpola\nStefanović: Dobra saradnja Srbije i Kine u oblasti bezbednosti


Kako vratiti intelektualce\nBeograd -- Mnogi mladi u Srbiji i dalje nameravaju da odu iz zemlje, ali ima i onih koji su se u Srbiju vratili iz inostranstva.\nDugogodišnja kriza i nemogućnost da se nađe adekvatan posao navele su mnoge mlade da kvalitetniji život potraže van granica Srbije. Iako se slažu da se poslednjih godina situacija poboljšala, većina mladih i dalje ovde ne vidi perspektivu i mogućnost da ostvari planove. Neki koji su imali to iskustvo ipak su odlučili da se vrate.\nDušan >> Pročitaj celu vest na sajtu B92 << Milošević živeo je u Torontu 13 godina, gde je završio fakultet političkih nauka.\nIako je imao uslova da ostane tamo, vratio se prošle godine u Srbiju i već dva meseca volontira u Ministarstvu za dijasporu. "Ljudi moraju da shvate da nije ni tamo toliko dobro koliko se priča. I oni imaju probleme i ljudi moraju tamo da žive da bi videli kako je", kaže on.\n"Meni je bilo bolje da napredujem ovde u Srbiji nego negde u inostranstvu", kaže Milošević.\nIako na svim prestižnim svetskim univerzitetima ima studenata ili naučnika iz Srbije, zvanična evidencija o njihovom broju ne postoji, kao ni odgovarajuća saradnja s njima.\nJednu od retkih baza napravila je grupa eksperata koja želi da utiče na napredak Srbije i ona obuhvata listu od oko 5.000 imena.\nPolazeći od tih podataka, Ministarstvo za dijasporu pokrenulo je projekat povratka srpskih diplomaca i doktora nauka iz inostranstva.\n"Dogovorili smo se da svi oni koji su zainteresovani i žele da se vrate u Srbiju, a imaju znanja, diplome, kvalitetni su, da se uključe u projekte koje finansira Ministarstvo za nauku", kaže Jovan Filipović, državni sekretar u Ministarstvu za dijasporu. "Do sada se prijavilo 12 ljudi za taj program", kaže ona.\nPored mogućnosti da rade na domaćim projektima, u Ministarstvu navode da je u toku i povezivanje uspešnih ljudi iz dijaspore s domaćim institucijama u kojima bi mogli da budu angažovani.


Obnova najpopularnije Breitlingove kolekcije - Satoviinakit.rs - za prave ljubitelje satova i nakita\nKolekcijom Superocean Héritage II, sastavljenom od dva klasična i jednog hronografskog ronilačkog modela, Breitling je obeležio šezdeseti rođendan popularnog Superoceana.\nJubilarni šezdeseti rođendan popularnog ronilačkog sata Superocean, švajcarski brend Breitling odlučio je da proslavi predstavljanjem nove sportske kolekcije satova Superocean Héritage II.\nNa tržište plasiran 1957. kao profesionalni sat za ronioce, Superocean je vrlo brzo oduševio ljubitelje sportskih časovnika i zahvaljujući svom kvalitetu, pouzdanosti i visokim performansama postao jedan od najtraženijih ronilačkih modela.\nOčuvanje istorijskog duha\nSvestan vrednosti i istorijskog uticaja ovog ronilačkog sata, breitling je 2007, povodom pedesetogodišnjice kreiranja prvog Superoceana, dizajnirao počasnu kolekciju časovnika Superocean Héritage, čiji je zadat bio očuvanje duha izvornog modela. Superocean Héritage je s vremenom postala jedna od najpopularnijih Breitlingovih kolekcija.\nNova kolekcija Superocean Héritage II, koja je koncipirana kao spoj estetskih detalja istorijskog Superoceana s modernim funkcionalnim elementima, logičan je i dostojan naslednik prve Héritage kolekcije.


Skromni predsednik države odbija da živi u luksuznoj zvaničnoj rezidenciji - Naši u svetu\nObjavljeno 27/06/19 u 23:03\nFOTO: Tanjug/AP/Mexico presidential press office\nMEKSIKO SITI – Predsednik Meksika Andres Manuel Lopes Obrador koji odbija da živi u luksuznoj zvaničnoj rezidenciji izjavio je danas da planira da se preseli u nekorišćen stan u svom kabinetu.\nIzuzetno skromni Lopes Obrador pretvorio je staru predsedničku rezidenciju u umetnički centar i trenutno živi u svojoj kući na jugu Meksiko Sitija.\nNjegov kabinet se nalazi u centru Meksiko Sitija, u vekovima staroj Nacionalnoj palati, i on kaže da mu često treba puno vremena da stigne do kuće zbog saobraćajnih gužvi u tom delu grada s devet miliona stanovnika.\nLopes Obrador, koji svakog jutra u 7.00 drži konferenciju za medije, i sada ponekad prespava u kabinetu. Članovi njegove porodice neće se sada preseliti s njim, nego tek kada njegov najmlađi sin završi školsku godinu, prenosi Beta.\nFOTO: Tanjug/AP Photo/Oliver de Ros\nPredsednik Meksika je rekao da ništa neće promeniti u Nacionalnoj palati, istorijskom spomeniku s poznatim muralima. Obećao je da će turisti i dalje imati pristup toj zgradi i da se ništa neće dogoditi ni brojnim mačkama koje žive u dvorištu.\nAndres Manuel Lopes ObradorKabinetLuksuzna rezidencijaMeksikoPredsednikStan\nEP – Srpkinje preko trnja i prekida do zvezda, Petrović heroj! (VIDEO)\nNarko-karteli i krijumčari u SAD sve drskiji, reklamiraju pouzdan prelazak granice na…


Cakaj: Delegacija Albanije zbog solidarnosti sa „Kosovom“ ne dolazi u Sarajevo - Sve o Srpskoj\nCakaj: Delegacija Albanije zbog solidarnosti sa „Kosovom“ ne dolazi u Sarajevo\nOCENIO DA JE „KOSOVO SA FUSNOTOM“ PROTIVNO „POVJERENJU I DOBROSUSJEDSKIM ODNOSIMA“\n„ALBANIJA otkazuje učešće na samitu SEECP u znak solidarnosti s Kosovom“, poručio je ministar inostranih poslova te zemlje Gent Cakaj.\nOn je na Tviteru objavio da je „odnos organizatora samita prema Kosovu neprihvatljiv i da je u suprotnosti sa ciljem stvaranja atmosfere povjerenja, dobrosusjedskih odnosa i stabilnosti“.\nPrethodno je Hašim Tači rekao da neće prisustvovati Samitu o saradnji u jugoistočnoj Evropi u BiH, jer je, kako je naveo, poziv predsjedavajućeg Predsjedništva BiH Milorada Dodika ponižavajući zato što Kosovo nije tretirano kao druge države učesnice.\nMinistar inostranih poslova Bosne i Hercegovine Igor Crnadak biće domaćin sastanka ministara spoljnih poslova.\nTagoviAlbanija Gent Cakaj Kosovo i Metohija Priština Sarajevo


Ambasador Norveške posjetio Gradišku i razgovarao o investicijama\n553\tObjavljeno 14 maj 2021 Autor: Bojan Trgić\nAmbasador Norveške Olaf Rajnertsen u BiH je tokom svoje posjete Gradišci, zajedno sa čelnicima Gradske uprave Gradiška, razgovarao o investicijama Kraljevine Norveške u grad na Savi.\nKako kaže norveški ambasador u BiH želja mu je da Norveška nastavi svoju poslovnu saradnju sa Bosnom i Hercegovinom, Republikom Srpskom i njenim lokalnim zajednicama.\n"Nakon današnjeg sastanka sa gradonačelnikom Gradiške ja zaista vjerujem da postoje veoma dobre šanse za našu dalju saradnji i za dalji razvoj u području energetike, informacionokomunikativnih tehnologija, drvne industrije i poljoprivrede."\nAbasador Rajnertsen dodaje da je ono što norveški investitori traže to traže svi investitori iz Evrope, a odnosi se na regulacioni okvir i prave mogućnosti investitorima koje se pružaju na teritoriji Republike Srpske.\nGradska uprava je proaktivna i energična i želi da bude otvorena za sve obilike saradnje kako sa domaćim, tako i ino partnerima poručuje gradonačelnik Gradiške Zoran Adžić, koji ne krije oduševljenje operativnošću ambasadora Norveške.\n"Moram reći da sam oduševljen ambasadorom Norveške koji je zaista konkretan i operativan, gdje su ga interesovale privredne djelatnosti koje su prisutne na prostoru grada Gradiške gdje smo posmatrali mogućnosti saradnje između norveških investitora i Gradiške, koji bi došli u naš grad da realizuju svoje razvojne projekte. Predstavili smo koje su to prednosti grada Gradiške, a oblasti o kojima smo razgovarali su poljoprivreda, drvna industrija, energetika, izgradnja solarnih elektrana."\nKako Adžić dodaje, u narednih 15 dana bi trebala doći jedna delegacija norveškog fonda za velike investicije koja će posjetiti Mostar, Banjaluku i Gradišku, gdje bi mogle da se realizuju konkretnije stvari kada su u pitanju investicije Norveške u Gradišku.\nNa kraju sastanka delegacija norveške ambasade je dobila poklone, koje čine domaći proizvodi sa teritorije Gradiške.


VUČIĆ U NJUJORKU: U fokusu - Kosovo, sastanci sa Merkel, Lavrovim, Guterešem... | Ekspres.net\nVUČIĆ U NJUJORKU: U fokusu - Kosovo, sastanci sa Merkel, Lavrovim, Guterešem...\nPredsednik Srbije Aleksandar Vučić putuje danas u Njujork, gde će učestvovati na 74. zasedanju Generalne skupštine UN, u čijem fokusu\nVučić će boraviti u SAD do 26. septembra, a prvog dana boravka sastaće se sa nemačkom kancelarkom Angelom Merkel kao i sa predsednikom Vlade Grčke Kirjakosom Micotakisom, saopštila je Pres služba predsednika. Vučić će se, u četvrtak, obratiti na Generalnoj skupštini Ujedinjenih nacija.\nVučić je rekao da ga je iznenadilo što je nemačka kancelarka, koja u SAD ostaje dan i po, zatražila sastanak sa njim, a zahvalan joj je na toj vrsti pažnje. Najavljujući da će imati i brojne druge bilateralne susrete u Njujorku, Vučić je kazao da će ti razgovori biti teški, jer će Kosovo biti dominantna tema.\nPredsednik Vučić će prisustvovati otvaranju 74. zasedanja Generalne skupštine UN i imati susret sa generalnim sekretarom UN Antoniom Guterešom. Sastaće se i sa premijerom Irske Leom Varadakarom, te predsednikom Gvatemale Džimijem Moralesom, kao i sa predsednikom Svetskog ekonomskog foruma Bergerom Brendeom.\nNa njegovoj agendi je i razgovor sa vršiocem dužnosti pomocnika sekretara za evropske i evroazijske poslove u Stejt Departmentu Filipom Rikerom, te i političkim direktorom Forin ofisa Ričardom Murom. Vučić je sam najavio i susret sa grčkim premijerom Kirijakosom Micotakisom, prvi put od njegovog izbora za predsednika Vlade.\n[caption id="attachment_60301" align="alignnone" width="666"] Foto: AP[/caption]\n"On će želeti da čuje i albansku stranu, a naša će biti da ne priznaju kosovsku nezavisnost", rekao je on.\nPredsednik Srbije prisustvovaće i prijemu koji priređuju predsednik Evropskog saveta Donald Tusk, prvi potpredsednik Evropske komisije Frank Timermans i visoka predstavnica EU za spoljnu politiku i bezbednost Federika Mogerini. Isto tako prisustvovaće i prijemu koji priređuje predsednik SAD Donald Tramp za učesnike 74. zasedanja Generalne skupštine UN.\nAleksandar Vučić donald tramp angela merkel Ujedinjene nacije


Vesti online / Vesti / Srbija / "Tražiću da se ne smanjuje misija Unmika"\nPremijerka Srbije Ana Brnabić boravi u Njujorku gde učestvuje na zasedanju Generalne skupštine UN. Istakla je da će na panelu "Akcija za mir" apelovati da se ne smanjuje misija Unmika na KiM. Ranije danas, premijerka se susrela sa brojnim svetskim zvaničnicima.\nPremijerka Srbije: Ana Brnabić\nAna Brnabić je rekla da će na panelu u Njujorku posvećenom mirovnim operacijama pozvati da se ne smanjuje misija Unmika na Kosovu i Metohiji.\nPremijerka, koja predvodi delegaciju Srbije na zasedanju Generalne skupštine Ujedinjenih nacija, rekla je da će na sastanku na visokom nivou pod nazivom "Akcija za mir" istaći da više od 300 žena i muškaraca iz Srbije učestvuje u mirovnim misijama širom sveta što je, naglasila je, još jedan pokazatelj ozbiljnosti i značaja Srbije i njene predanosti miru i bezbednosti širom sveta.\nNajavila je da će panel "Akcija za mir", posvećen mirovnim operacijama, iskoristiti da pozove da se ne smanjuje misija Unmika na Kosovu i Metohiji, jer je to jedna od najvećih bezbednosnih misija "u i dalje kompleksnom okruženju" na KiM.\nPanel pod nazivom "Akcija za mir", koji je posvećen mirovnim operacijama, u organizaciji generalnog sekretara UN, održaće se kasnije danas, po lokalnom vremenu.\nPremijerka je navela je da će na sednici Generalne skupštine UN predstaviti reforme koje se sprovode u okviru evrointegracija Srbije.\nNaglasila je i da je delegacija Srbije dobila poziv i da se sastane sa američkim sekretarom za trgovinu Vilburom Rosom, što nije bilo planirano.\nBrnabićeva je dodala da će sastanak, za koji je rekla da "još jednom pokazuje sve bolje odnose između Srbije i Amerike", biti održan u četvrtak ili petak.\n- Svi su zainteresovani za to kako taj dijalog teče. Puna podrška predsedniku Aleksandru Vučiću na njegovim hrabrim potezima i odlučnosti da proba da reši višedecenijski problem, koji je nekako najlakše političarima da ostave sa strane - rekla je Brnabićeva.\nBrnabićeva se ranije danas susrela sa premijerima Belgije i Holandije, Šarlom Mišelom i Markom Ruteom.\nBrnabićeva i Rute razgovarali su o dijalogu Beograda i Prištine. Predsednica Vlade istakla je da je Srbija posvećena nastavku dijaloga, kako bi se došlo do rešenja koje je prihvatljivo za obe strane, saopšteno je iz Kancelarije Vlade Srbije za saradnju sa medijima.\n"Članstvo u Evropskoj uniji je ključni spoljnopolitički cilj Srbije", naglasila je Brnabićeva i podvukla da "nemamo plan B kada je reč o članstvu u EU".\nPredsednica Vlade Srbije upoznala je holandskog premijera sa najvažnijim rezultatima ekonomskih reformi u Srbiji, kao i reformama u oblasti vladavine prava i pravosuđa.\nBrnabićeva se susrela i sa premijerkom Norveške Ernom Solberg i norveškom ministarkom spoljnih poslova Inom Mari Eriksen Sereide, kao i generalnim sekretarom NATO-a Jensom Stoltenbergom.\nPremijerka je razgovarala i sa crnogorskim kolegom Duškom Markovićem i sa članom Predsedništva BiH Bakirom Izetbegovićem.\nU Njujorku je, inače, počelo 73. zasedanje Generalne skupštine UN, a generalni sekretar te međunarodne organizacije Antonio Guteres je upozorio na rastući populizam i polarizaciju među nacijama.\nPremijerka Srbije je sinoć prisustvovala tradicionalnom prijemu kod američkog predsednika, na kom je zahvalila Donaldu Trampu na razumevanju za stavove Srbije.\nGovor Brnabićeve pred Generalnom skupštinom na programu je u četvrtak.\nGeneralnoj skupštini UN prisustvuju predsednici, premijeri, monarsi i visokorangirani ministri iz 133 države sveta.\nSRBIJA Brnabić: "Crvene linije" mogu samo da smetaju


Foto: Dragana Nedeljković / Privatna arhiva\nIz praktične nastave i ljubavi prema životinjama stvoren je projekat "Dom za sve nas", kućice za pse lutalice u Ubu, ruku delo budućih mašinobravara, učenika Tehničke škole.\nU želji da uličnim psima u svojoj varoši obezbede sklonište od zime, đaci II-6, smer mašinobravar, uz podršku kolega iz prvog i trećeg razreda tog smera Tehničke škole, zavrnuli su rukave i s puno elana svoj rad na praktičnoj nastavi pretočili u kućice za pse.\n- Do sada smo napravili dve kućice, u koje može da stane nekoliko pasa. Osim što su komforne, one su i solidno građene jer imaju metalnu konstrukciju, sklopljene su od čvrstih i vodootpornih OSB ploča, koje su cele obložene stiropurom sa unutrašnje strane, a krov smo pokrili tegolom, da bi ih na kraju i prelakirali, kako bi napušteni psi u Ubu tokom zime imali smeštaj u hladnim zimskim danima – objašnjava Miroslav Tadić iz II-6.\nZahavljujući se donatorima, koji su im obezbedili sav potreban materijal, Miroslav najavljuje da će budući ubski mašinobravari na praksi napraviti još tri drvene kućice sa termo-izolacijom, ali nešto manjeg gabarita.\nNjihov nastavnik prakse Sreten Obradović, zadovoljan urađenim, pozvao je i ostale Ubljane da podrže projekat "Dom za sve nas".\n- Za naše đake ovo je jedan novi posao na praktičnoj nastavi, pošto su prvi put sekli i uklapali OSB ploče, oblagali kućice stirodurom i pokrivali krov, ali uz našu pomoć i timski rad sve su savladali bez problema. Uvek se trude da nauče što više, jer je to bolje za njih i svakako će im koristiti u životu - ističe Obradović.\nPun hvale za ideju i realizaciju projekta srednjoškolaca je i doktor veterine Nenad Kusurović, upravnik ubskog Prihvatilišta za pse, koje je preuzelo kućice za pse i postaviće ih na različitim mestima u gradu, pričvršćene i obezbeđene na video nadzorom, kako bi se sprečilo uništavanje ili krađa.\n- Zbog ljudi koji su donirali novac i materijal za njih, a pre svega zbog plemenitih i vrednih učenika koji su ulažili veliki trud da ih naprave, ne smemo dozvoliti da kućice budu porušene ili ukradene. To dugujemo i napuštenim psima, koji najmanje što zaslužuju jeste toplo skrovište gde mogu da se sklone tokom zimskih meseci, jer oni nisu na ulici svojom krivicom, već zbog nebrige i neodgovornosti vlasnika – poručuje Kusurović i apeluje na građane da tokom dana sa najvećim mrazom otvore svoje garaže, podrume i šupe bespomoćnim životinjama.


Američki državni sekretar Reks Tilerson na antiterorističkoj konferenciji u Vašingtonu\nAmerički državni sekretar Reks Tilerson izjavio je da Sjedinjene države žele potpuni poraz Islamske državu u Iraku i Siriji. Tilerson je bio domaćin jučerašnjeg sastanka koalicije koja se bori protiv Islamske države u Vašingtonu, a dan ranije prisustvovao je i početku pete runde pregovora o Siriji u Ženevi, u kojima posreduju Ujedinjene nacije. Predstavnici sirijske vlade i opozicije postigli su mali napredak u razgovorima ranije ove godine, a sada razgovaraju o načinu vladavine, ustavnim pitanjima, izborima I bezbednosti – i nadaju se da će naći zajednički jezik.\nUporedo sa pregovorima, nastavljaju se i borbe u Siriji. Prošle nedelje, pobunjenici su izveli prvi ozbiljniji napad u protekle četiri godine – i zauzeli teritoriju blizu Damaska. Vladine snage su, potom, granatirale to područje. Na severozapadu, koalicija predvođena Sjedinjenim državama, gađala je uporišta Islamske države u Raki. Reks Tilerson bio je domaćin antiterorističke konferencije u Vašingtonu.\n“I dalje razrađujemo detalje plana za Siriju, ali mogu reći da će Sjedinjene države pojačati pritisak na Islamsku državu i Al Kaidu. Takođe, prilikom prekida vatre, pokušaćemo da uspostavimo privremene bezbedne zone, kako bi izbeglice mogle da se vrate kući”, poručio je američki državni sekretar.\nZa razliku od svog prethodnika, Tilerson nije komentarisao političku situaciju u Siriji.\n“Posao naše koalicije nije da izgradi ili rekonstruiše naciju. Naši dragoceni i ograničeni resursi se moraju iskoristiti za sprečavanje razvoja Islamske države i pomoć razorenim područjima da ponovo izgrade institucije i povrate stabilnost”, ocenio je Tilerson.\nMirovnim pregovorima u Ženevi prisustvuje i američki specijalni izaslanik za Siriju Majkl Retni. Ali, Rusija, Turska i Iran su bili aktivniji u podsticanju razgovora proteklih meseci. Rusija je vojno pomogla sirijskom predsedniku Bašaru El Asadu i tako mu omogućila da povrati veliki deo teritorije od opozicije.\n“Situacija na terenu će uticati na razgovore i ja nisam optimista. Jasno je da je politička tranzicija obavezna. Izaslanik Ujedinjenih nacija za Siriju Stefan de Mistura radi na tome. Ali, nisam optimista jer će Rusija i sirijska vlada to sigurno pokušati da opstruišu", smatra portparol opozicione Al-Rahman brigade Vael Alvan.\nDe Mistura se sastao i sa ruskim šefom diplomatije Sergejem Lavrovim u Moskvi, a pre nego što se vrati za pregovarački sto u Ženevi, razgovaraće i sa turskim zvaničnicima u Ankari.\nTilerson: Poraz Islamske države glavni cilj SAD


Kakva je ovo izjava Ivice Dačića? Blago rečeno - ovo nije zdravo: "Kule u New Yorku nisu rušili Srbi već mudžahedini iz BiH"\nKakva je ovo izjava Ivice Dačića? Blago rečeno – ovo nije zdravo: “Kule u New Yorku nisu rušili Srbi već mudžahedini iz BiH”\nPredsjednik Skupštine Srbije Ivica Dačić rekao je da američke sankcije članu Predsjedništva BiH Miloradu Dodiku predstavljaju potpuno iskrivljenu sliku da RS, odnosno Dodik, predstavlja glavnu smetnju za opstanak BiH.\n“Svi oni vole da nešto na naše praznike urade, pa su tako na Vidovdan uvijek bile neprijatnosti i nesreća za naš narod, na Vaskrs je bilo bombardovanje, i NATO je bombardovao na Vaskrs, saveznici su na Božić bombardovali.\nTako i sada imate tu situaciju da ove posljednje odluke nekako dolaze na te najveće naše praznike” rekao je Dačić.\n“Oni su sa Dodikom imali urednu komunikaciju, tako da ne razumijem šta je Dodik sada promijenio. Ako je riječ o nekim mjerama ili aktivnostima koje su sprovedene, one nisu bile agresivnog karaktera, znači nisu ugrožavale opstanak BiH, nego su bile usmjerene ka opstanku RS, odnosno ka njenim nadležnostima” rekao je Dačić.\nDačić je istakao da ide u Banjaluku na obilježavanje, 9. januara, Dana RS (Neustavno), i da misli da će ići i drugi zvaničnici Srbije.\nGovoreći o neustavnom danu RS Dačić je naglasio da, kako god govorili o tome, formiranje RS je istorijska činjenica i ima istorijski značaj za srpski narod.\n“To je prvi put u istoriji da je formiran jedan srpski entitet. Za to je prije svega zaslužan sprski narod koji živi u RS. Mislim da je zadatak svih nas da pomognemo da naše veze budu što jače i bolje” rekao je Dačić.\nOznačeno Ivica Dačić\nDragan Čović dugo nije bio ovako ponižen, ekspertica za Balkan brutalno: “A Dodikov pandan u koordiniranom pokušaju uništenja BiH???”\nAlmir Ejubović osuđen na 15 godina i 10 mjeseci zatvora!


Višedecenijska studija tvrdi da pojedine namirnice mogu da skrate život\nBy redakcija 03/17/2022 Najnovije, Zdravlje\nAko su govedina, piletina i mlečni proizvodi redovan deo vaše ishrane, možda je vreme da napravite neke promene.\nIstraživanje koje je sproveo Medicinski fakultet Univerziteta Pen Stejt u Heršiju u Pensilvaniji pokazalo je da bi vam ove tri vrste namirnica mogle da skrate život.\nPotencijalna opasnost leži u činjenici da govedina, piletina i mlečni proizvodi sadrže sumporne aminokiseline. Studija je pokazala da konzumiranje velike količine tih kiselina može da dovede do većeg rizika od kardiovaskularnih bolesti, pa čak i smrtonosnog ishoda.\nKad su istraživači pregledali rezultate gotovo 120.700 učesnika iz dve dugotrajne studije, primetili su da oni koji su uzimali dvostruko veću količinu sumpornih aminokiselina od one koja se smatra razumnom “imaju 12 odsto povećan godišnji rizik od razvoja kardiovaskularnih bolesti i 28 odsto povećan rizik od umiranja od tog stanja tokom 32-godišnjeg razdoblja istraživanja”.\nTakođe su otkrili da najveći deo sumpornih aminokiselina dolazi iz hrane poput govedine, piletine i mlečnih proizvoda.\n“Novo istraživanje ističe da je ishrana bogata životinjskim belančevinama povezana sa lošijim zdravljem. A tipična američka ishrana sadrži previše te hrane”, kaže nutricionista dr Liza Jang.\nOna dodaje da studija takođe pokazuje da bi ishrana koja je zdrava za srce trebalo da uključuje više voća i povrća kao i biljne proteine poput orašastih plodova umesto mesa i mlečnih proizvoda, prenosi Index.hr.\nDoktorka kaže da ne moramo da eliminišemo hranu bogatu sumpornim aminokiselinama, poput mesa i mlečnih proizvoda, ali bi trebalo da se usredsredimo na stvaranje zdravih obrazaca ishrane.\n12 odsto aminokiseline belančevina govedina ishrana istraživači Liza Jang Medicinski fakultet mlečni proizvodi namernice nutricionista piletina Povrce proizvod studija vreme zivot


Stefan Surlić(Foto N1)\nU nedelju 19. maja održavaju se vanredni izbori u severnoj Mitrovici, Zubinom Potoku, Leposaviću i Zvečanu. Predsednik Kosova Hašim Tači raspisao je izbore zato što su 21. novembra prošle godine gradonačelnici pomenutih opština podneli ostavke nakon što je vlada u Prištini uvela takse od 100 odsto na proizvode iz Srbije. Na izborima će nastupiti kandidati Srpske liste, Demokratske partije Kosova i pokreta Samoopredeljenje iz albanske zajednice.\n"S druge strane, albanska strana je htela da pokaže da imaju vlast nad celom teritorijom. Izbori su kompromisno rešenje gde su Srbi odlučili da ipak izađu", kaže on.\n"Ovim izborima šalje se i druga poruka. Ovim izborima srpski predstavnici su poslali poruku - mi i dalje funckionišemo u okviru institucija kojima se upravlja iz Prištine", ocenio je on.\nNičić je podsetio da su se predstavnici Srpske liste i ranije podnosili ostavke i vraćali se na svoje funkcije. “Kad su građani u pitanju, njih ništa više od srpske liste ne može da iznenadi. Građani su navikli već na njihove egzibicije“.


Zaposlili mlade i dali im plate DUPLO VEĆE od proseka\nM. P. 3. jula 2019. 09:56\nU decembru 2018. godine to je iznosilo 420 evra neto, javlja portal Siol.net.\nTrenutno se uzgaja oko 2300 sadnica koje će biti ubrane za nekoliko dana. Do sada su testirane 32 vrste, a najprofitabilnija se pokazala sorta Big Bud, poznata po velikim cvetovima i velikom procentu aktivnog sastojka THC.\nVećina vlasništva kompanija, 93 posto, u rukama je američkog investitora, dok je sedam posto u vlasništvu Zorana Janevskog, prijatelja makedonskog premijera Zorana Zaeva i člana njegove stranke. To je velika prednost u Severnoj Makedoniji, navodi Siol.net.\nPodručje na kojem se uzgaja konoplja veliko je 2860 kvadrata, a do sada su ubrali oko 68.000 sadnica. Investicija je vredna gotovo 12 miliona evra, a očekuje se da će je isplatiti za dve do tri godine.\nSeverna Makedonija nije jedina zemlja zainteresovana za „zeleno zlato“. Kompaniju tražeći informacije posećuju preduzetnici iz Srbije, Crne Gore i Bugarske. Grčka je već počela da izdaje dozvole za proizvodnju, Rumunija je korak do toga, dok Slovenija i Hrvatska još nisu među njima.\nPolitički aktivista Vladislav Dajković osnovao stranku…\nDnevne novin: Luka Bulatović ostavio dva pisma, porodici i…


Gvozdenovićeva liderska pozicija je na većanju u Beogradu | Kolubarske\nGvozdenovićeva liderska pozicija je na većanju u Beogradu\nČlanovi gradskog odbora SNS nisu upoznati sa izbornom listom kandidata za odbornike Skupštine grada, koju je sastavio i u Beograd poslao predsednik valjevskih naprednjaka Slobodan Gvozdenović. Odluku o tome ko će biti i pod kojim rednim brojem, uključujući i prvog na izbornoj listi, doneće Izvršni odbor SNS do početka marta, saznaju nezvanično Kolubarske.rs.\nKako navodi izvor Kolubarskih.rs, na sinoćnoj sednici GrO SNS, koja je trajala više od dva i po časa, kojoj je prisustvovao Branislav Malović potpredsednik Izvršnog odbora SNS, valjevski naprednjaci su izrazili nezadovoljstvo zbog toga što Gradski odbor nije predlagao i diskutovao o svakom kandidatu za odbornika, a takođe i zbog toga što članovi, osim ljudi oko Gvozdenovića, i ne znaju ko su kandidati. Jedino znaju da je prvi na listi Slobodan Gvozdenović.\n"Što niste predlagali i diskutovali. To je vaš i Gvozdenovićev, a ne moj problem. Sad je kasno za to. Izvršni odbor stranke će odrediti ko će biti odbornik, kao i ko će biti i na kom broju na izbornoj listi", rekao je Malović. Prema rečima našeg sagovornika, Malović nije saopštio da li će Gvozdenović ostati prvi na listi i da li je kandidat za gradonačelnika.\n"Malović nije bio konkretan, ali je rekao da nije zadovoljan radom i rezultatima Gradskog odbora, koji je u ovom trenutku jedan od najgorih u Srbiji, samim tim nije zadovoljan radom predsednika valjevskih naprednjaka", navodi naš sagovornik, koji nije potvrdio, ali ni demantovao nezvanične informacije iz vrha stranke da će SNS izborna lista za odbornike biti "podmlađena" i da će na broju jedan biti "jedno novo nestranačko lice, blisko naprednjacima".\nKako se sinoć moglo čuti, Malović nije zadovoljan ni radom Mihaila Milutinovića, član Gradskog odbora SNS zaduženog za medije, koji nije bitno popravio rejting predsednika valjevskih naprednjaka i gradonačelnika Valjeva Slobodana Gvozdenovića, a to mu je zadatak.\n"Malović je kritikovao Milutinovića zbog toga što nije radio po jasnim upustvima Izvršnog odbora, a to je podrazumevalo veću aktivnost na društvenim mrežama, više hvalospeva i pozitivnih komentara na portalima o Gvozdenoviću, a u medijima više pozitivnih vesti o radu prvog čoveka Valjeva... Malović je poručio Milutinoviću da se može smatrati isključenim iz Gradskog odbora već početkom marta ukoliko nastavi da tako loše radi", navodi sagovornik Kolubarskih.rs.\nPodignuta kvota za oko 20 posto\nBranislav Malović je sinoć naložio predsednicima mesnih odbora SNS da moraju sakupiti više sigurnih glasova, tako da ukupni izborni rezultat naprednjaka u Valjevu bude bolji najmanje za 20 posto u odnosu ne prethodne izbore, što znači da, ako su nakon lokalnih izbora pre četiri godine imali 26 mesta, ove godine naprednjaci treba da osvoje najmanje 31 odbornički mandat u Skupštini grada.\nPotpredsednik IO SNS je pohvalio rad odbornika Milana Gajića predsednika Mesnog odbora SNS u Novom Naselju, koji je "aktivan i uvek donosi dovoljan broj sigurnih glasova". Malović je Gajiću zamerio jedino to što je predsednik u šest gradskih komisija, rekavši da "ne može jedan čovek biti ekspert za sve, i za sport i za spomenike kulture...".\nSagovornik Kolubarskih.rs kaže da nije bilo reči o nezvaničnim informacijama da se Gajić, koji sinoć nije bio na sednici, povukao iz svih komisija jer je to od njega zahtevao vrh stranke zbog toga što je, navodno, "neprimerene poruke i fotografije" slao ženama koje su se, navodno, požalile i zatražile zaštitu stranke.\nPrema rečima sagovornika Kolubarskih.rs, pored toga što će Beograd odrediti izbornu listu kandidata SNS za odbornike Skupštine grada, odrediće i kandidata za poslanika u Skupštni Srbije iz Valjeva.\n"Jedan od mogućih kandidata je dr Dobrivoje Grujičić, potpredsednik valjevskih naprednjaka, ali, kako je rekao Branislav Malović, i to će odrediti Izvršni odbor SNS, ne isključujući mogućnost da neko iz Beograda bude poslanik za Valjevo", rekao je sagovornik Kolubarskih.rs.\nJubilarni 15. online i na TV Pre 6 sati 53 minuta\nAmbasador Sem Fabrici posetio Valjevo Pre 8 sati 26 minuta\nGradiće stanove Pre 10 sati 40 minuta


Direktor Agencije održao sastanak sa šefom Delegacije EU\nSastanak sa šefom Delegacije EU\nDanas je u prostorijama Agencije za sprječavanje korupcije održan sastanak sa šefom Delegacije Evropske unije u Crnoj Gori Nj.E. ambasadorom Mitjom Drobničem i njegovim saradnicima.\nCilj sastanka je bio da direktor Radonjić upozna ambasadora Drobniča sa normativnim, tehničkim, administrativnim i drugima kapacietima i aktivnostima koje su sprovedena kako bi Agencija ispunila sve zakonom propisane nadležnosti.\nRadonjić je naglasio da je zaokružen normativni okvir za punu implementaciju Zakona o sprječavanju korupcije, Zakona o finanairanju političkih subjekata i izbornih kampanja i Zakona o lobiranju. Takođe, obezbijeđeni su i prostorni i tehnički preduslovi za rad Agencije, preseljenjem u nove prostorije, koje su u potpunosti prilagođene nadležnostima i procesu rada ove institucije.\nOn je naglasio da će jedna od prioritetnih aktivnosti Agencije u predstojećem periodu biti primjena propisa u oblasti kontrole finanasiranja političkih subjekata i izbornih kampanja, posebno u dijelu sprječavanja eventualnih zloupotreba državnih resursa u izborne svrhe. Princip Agencije je, kako je istakao, aktivna i neselektivna kontrola svih političkih subjekata, kao i nadzor nad punom primjenom zakona.\nU prilog tome govori činjenica da je Agencija pokrenula prekršajne postupke protiv političkih subjekata koji nijesu donijeli i dostavili Agernciji odluku o visini članarine za tekuću godinu, kao i protiv organa lokalnih uprava nadležnih za poslove finansija koji nijesu donijeli odluku o visini budžetskih sredstava koja pripradaju političkom subjektu za finansiranje redovnog rada u 2016. godini.\ndijelu administrativnih kapaciteta, Radonjić je kazao da je Agencija preuzela 23 službenika iz bivše Uprave za antikorupcijsku inicijativu i Komisije za sprječavanje sukoba interesa, i da je kroz interne i javne oglase zapošljeno dodatnih 16 službenika. On je kazao da u najskorijem periodu očekuje popunjavanje preostalih radnih mjesta u skladu sa utvrđenim procedurama.\nRadonjić je informisao ambasadora Drobniča sa aktivnostima koje se odnose na edukaciju službenika u cilju efikasnog sprovođenja zakona iz nadležnosti Agencije, uz podršku eksperta za borbu protiv korupcije iz države članice EU, koji će biti prisutan u Agenciji šest mjeseci, od 1. marta tekuće godine, i biće stalna podrška direktoru i zaposlenima.\nNakon što je upoznat sa jednistvenim informacionim sistemom i prostornim kapacitetima Agencije, ambasador Drobnič je izrazio zadovoljstvo sprovedenim aktivnostima, posebno imajući u vidu da su stvoreni formalno-pravni preduslovi kako bi Agencija u kratkom roku postigla mjerljive rezultate. Na kraju sastanka, ambasador Drobnič je ukazao na značaj ove institucije u konteksu evropskih integracija, a posebno u ispunjavanju privremenih mjerila u oblasti vladavine prava.\nZajednički je konstatovano da je za uspješan rad Agencije i obezbjeđivanje njenog adekvatnog imidža u javnosti neophodno je nastaviti sa politikom transparentnog rada i pune saradnje sa državnim organima, civilnim sektorom i medijima, kao što je to bio slučaj u procesu izrade podzakonskih akata iz oblasti kontrole finanasiranja političkih subjekata i izbornih kampanja.\nImajući u vidu značaj nadležnosti Agencije, a posebno u izbornoj godini, na kraju sastanka iskazana je obostrana spremnost za dalju saradnju, kako na rukovodnom, tako i na operativnom nivou između predstavnika EU i Agencije.


Partizan pobedio Floru u Konferencijskoj ligi analiza\nPARTIZANOV MIRIS EVROPSKOG PROLEĆA: Markec pravi razliku, Kvinsi se još traži, ali Stanoja posebno raduje JEDNA stvar! 6 Podeli Podeli na facebook Podeli na twitter Podeli na viber Pošalji na mail\n01.10.2021. / 09:59\nCrno-beli su ostvarili još jednu evropsku pobedu i to ne pruživši najbolju partiju. Biće stvari za analizu, ali je još više stvari za slavlje u redovima Partizana.\nPartizanov evropski marš uopšte ne usporava! Posle napornih kvalifikacija i žestoko izborenih pobeda, grupna faza Konferencijske lige baš prija crno-belima. Posle Anortozisa na Kipru, u Beogradu je pala i ekipa Flore (2:0).\nPosle trećine mečeva, Partizan je kolovođa u grupi B i u dobroj poziciji da i na proleće igra u UEFA takmičenju. Poseban utisak nakon trijumfa u Humskoj je činjenica da crno-beli sada manje-više rutinske pobede upisuju i na evropskoj sceni.\nEkipa Aleksandra Stanojevića u četvrtak uveče nije bila na svom najvišem nivou.\nMogle bi da se nađu zamerke u dopuštanju nekoliko prilika gostima iz Estonije, mogao bi da se istakne i nedostatak energije početkom meča i u završnoj fazi susreta, ali neće to nikome smetati, ni igračima ni navijačima, ukoliko crno-beli budu stalno upisivali pobede.\nPOBEDA KAKVA JE POTREBNA - MOŽE I BEZ DRAME\nJedan od prvih utisaka nakon što je glavni sudija Vajnberger odsvirao kraj utakmice bio je nedostatak proživljene tenzije u prethodnih 90 minuta. Partizan je slavio golovima Lazara Markovića postignutim u prvom poluvremenu i, iako nije igrao idealno, ništa nije govorilo da bi Flora mogla da ozbiljnije pomrsi račune.\nMožda je baš to ono što je Partizanu nedostajalo u Evropi. U kvalifikacijama su rivali bili teži i uvek je bilo bar malo drame. Protiv Dunajske Strede u Slovačkoj je Aleksandar Popović morao da brani penal pri aktivnom rezultatu, protiv Sočija je samo drama i postojala svih 120 minuta u Humskoj, dok je napeto bilo i sa Santa Klarom.\nAli Stanojevićev Partizan u Konferencijskoj ligi sada pokazuje i zrelost. Da, protiv Flore je bilo nedostataka u defanzivnim tranzicijama, povremeno su gosti dobijali previše prostora, ali ukupni utisak je jasan. Partizan je ovaj meč dobio kvalitetom i iskustvom, ne dovodeći u pitanje rezultat. To je ono što Stanojevića može da raduje.\nMARKOVIĆ PRAVI RAZLIKU U EVROPI\nOve sezone u Superligi još uvek je bez pogotka i ima samo jednu asistenciju uz svoje ime. Nema nijedan meč na kojem je igrao više od 66 minuta, a čak nekolicinu ih nije ni odigrao, uključujući i poslednja dva protiv Mladosti i Spartaka. I nije ni bilo potrebe, i bez njegovih najboljih partija, crno-beli su postigli 33 gola na devet utakmica.\nAli kada dođu evropske večeri, Lazar Marković zna šta treba da radi. Preuzeo je kapitensku traku po odlasku Vladimira Stojkovića u Al Fejhu i počeo da doprinosi onako kako kapitenu i priliči. Protiv Flore se Markoviću vratilo ono što u nekim ranijim mečevima nije uspevao da uradi.\nPosle odlične duge lopte Bibarsa Natha i solo pokušaja Rikarda Gomeša, Marković se našao na pravom mestu da odbitak glavom smesti u mrežu, da bi krajem prvog poluvremena posle svog prodora s desnog boka imao sreće da se udarac levom nogom dovoljno odbije od igrača Flore i nađe put do mreže Estonaca.\nKod oba pogotka je i fortuna imala svoju ulogu, ali "Markec" ju je zaslužio. U prošlom meču protiv Anortozisa je konstantno ulazio u šanse, ali je imao slabiju završnicu nego protiv Flore, dok je u Evropi imao daleko manje mečeva u kojima nije ostavio dobar utisak nego onih u kojim jeste. Gol protiv Strede, asistencije u oba meča protiv Sočija, liderska partija u revanšu protiv Santa Klare...\nPartizan na Markovića sve češće može da se osloni.\nMENIG SE JOŠ UVEK TRAŽI\nI dok je Partizan najbolje šanse stvarao po desnom boku, a Marković i Marko Živković uporno napadali po toj strani, na suprotnom krilu, Kvinsi Menig nije imao utakmicu kojom će biti zadovoljan.\nHolandski internacionalac je stigao u Partizan pre mesec dana, ali je očigledno da se i dalje traži. U meču protiv Spartaka prošlog vikenda bio je izvanredan, ali na ovom susretu je delovao daleko odsutnije.\nDoveden da pravi razliku, Menig je za 62 minuta na meču uspeo da uđe u jednu dobru šansu - za šta bi mogao da zahvali Bibarsu Nathu na odličnom dodavanju - ali kada nju nije iskoristio, to je bilo otprilike to s njegove strane. Nije ovo nipošto razlog za brigu - Menig je bio strelac protiv Anortozisa, iako uz dosta sreće - ali činjenica je da se još uvek traži u timu crno-belih.\nStanojević je rešio da u poslednjih pola sata šansu pruži mladom Nemanji Joviću i činjenica da veliki talenat Partizana igra na istoj poziciji mogla bi da bude dodatni, zdrav pritisak da Menig počne da donosi više u igri crno-belih u narednim nedeljama.\nPROLEĆE ZAMIRISALO VEĆ U SEPTEMBRU\nUporno je padala kiša u Beogradu poslednje septembarske večeri, a po njoj crno-beli nisu briljirali. U meč su ušli bez energije, na sredini nije bilo uobičajene sigurnosti Saše Zdjelara, a odbrana je morala prinudno da se menja zbog slučaja korona virusa kod standardnog Siniše Saničanina.\nNemanja Miletić kao njegova zamena nije previše želeo da komplikuje stvari u svojoj igri, a Ivan Obradović gotovo da uopšte nije ponudio poznate kvalitete u ofanzivnom segmentu. Ali iako crno-beli nisu bili na onom pravom nivou, već u septembru je u Humskoj zamirisalo na evropsko proleće.\nPartizan posle prva dva kola vodi u svojoj grupi sa svih šest bodova i gol-razlikom 4:0. Isti broj bodova ima i Gent, sa kojim slede dva presudna susreta, prvo u Beogradu, a onda i u Belgiji 4. novembra. Biće to mečevi gde će Partizan moći da pokaže može li čak do prvog mesta u grupi i samim tim do preskakanja jedne runde u nokaut fazi početkom 2022.\nDo kraja grupne faze je još svašta moguće, ali igrači Partizana su uradili što je do njih, stavivši se u najbolju moguću poziciju. Neka Gent misli o crno-belima...\nDRAMA! IGRAČ PAO U HUMSKOJ, JEZIV SNIMAK SA TERENA: Spiker dozivao Hitnu pomoć, on se držao za grudi! (VIDEO)\nfk partizan konferencijska liga Flora Talin aleksandar stanojević lazar marković Kvinsi Menig\n01.10.2021. / 13:37\nU ovom novom kupicu Mitra Mirica bi bilo bruka i sramota ne prezimiti\n01.10.2021. / 13:26\nJaka je "konferencliga"\nDa li je ovo normalno? Partizan igra u novoosnovanom evropskom takmičenju o kome 90 posto fudbalskih navijača u Evropi nema pojma i gde igraju klubovi sa dna evropske fudbalske lestvice. Slično je i u košarci: crno-bela medijska armada maltene maltretira natod pisanjem o klubu sa 7-og mesta ABA lige koji igra drugorazredno evropsko takmičenje, a Zvezda koja igra Evroligu i osvajač je TRIPLE krune - postoji samo u fleš vestima od 2, 3 rečenice. A da... Zvezda je ugašena, ovo je FMP - povikaće hor crno-belih telala...


Vanzemaljski objekat leteo blizu Zemlje! - oradio.rs\nVanzemaljski objekat leteo blizu Zemlje!\nVanzemaljski "komad tehnologije" nedavno je prošao blizu naše planete, tvrdi Avi Leb, predsedavajući odseka za astronomiju na univerzitetu Harvard i najavljuje da bi se slični objekti u skorije vreme mogli pojaviti u Sunčevom sistemu.\nU svojoj još neobjavljenoj knjizi "Vanzemaljac: Prvi znak inteligentnog života izvan Zemlje", naučnik kaže da je misteriozni objekt nazvan Oumuamua (izviđač) došao iz pravca Vege, ušao u orbitalno područje Sunčevog sistema 6. septembra 2017. godine i mesec dana leteo blizu Zemlje "brzo se krećući ka sazvežđu Pegaz i dalje".\nIako je dugačak samo oko 100 metara, veruje se da je to prvi "međuzvezdani objekat" ikad otkriven u našem Sunčevom sistemu.\nPrema Lebu, to nije bila obična kometa već deo odbačene tehnologije iz vanzemaljske civilizacije. Ukazao je na neobičan oblik sličan cigarama, bez presedana za normalne svemirske objekte, dodajući da je bio "neobično svetao", barem "deset puta svetliji od tipičnih kamenih asteroida ili kometa Sunčevog sistema".\nNepoznati svemirski objekt je primetio najmoćniji teleskop na planeti, teleskop Panoramskog snimanja i sistem za brzi odgovor (Pan-STARRS) na Havajima.\nProfesor predviđa da će se slični scenariji ponavljati i u budućnosti i da će se u Sunčevom sistemu pojavljivati i drugi odbačeni predmeti vanzemaljske tehnologije.\nSve jači Signal\nAplikacija za slanje poruka, Signal, dobila je "neviđen" skok u broju korisnika nakon promene pravila u rivalskoj aplikaciji WhatsApp i…\nPolicija zatvorila najveće svetsko tržište na dark netu\nDark net je mreža na Internetu koja je dostupna samo pomoću specijalizovanog softvera i hostuje se na šifrovanim mrežama, pružajući…\nProšle godine zemlja se najbrže okretala u poslednjih pola veka\nKao rezultat toga u 2020. je zabeleženo 28 najbržih dana, što je registrovano prvi put nakon 50 godina. Međutim, ovi…\nBitcoin je tkom prethodnih nekoliko dana zabeležio više skokova vrednosti i nove rekorde. Tako je popularna kriprovaluta prvo dostigla cenu od 30.000 dolara,…


Nekoliko činjenica o autizmu – Logoped Beograd\nNekoliko činjenica o autizmu\nABA Metoda, Autizam, Naš rad\nGodine 2018. centar za kontrolu i prevenciju bolesti u USA (CDC) je utvrdio da je otprilike 1 od 59 dece dijagnostikovano poremećajima iz spektra autizma (ASD).\n1 od 37 dečaka\n1 od 151 devojčica\nZa dečake je četiri puta veća verovatnoća da će dobiti dijagnozu autizma nego devojčice.\nDijagnoza se uglavnom daje nakon četvrte godine, iako se autizam može pouzdano dijagnostikovati već na uzrastu od dve godine.\n31% dece s Autizmom ima intelektualni invaliditet ( [IQ] <70), 25% je u graničnom rasponu (IQ 71–85), a 44% ima IQ rezultate u proseku i iznad proseka (tj. IQ> 85).\nAutizam utiče na sve etničke i socioekonomske grupacije.\nManjinske grupacije se obično dijagnostikuju kasnije i ređe.\nRana intervencija pruža najbolju priliku za podršku zdravom razvoju i ostvarivanju koristi tokom celog životnog veka.\nIstraživanja pokazuju da postoji genetčka predispozicija u većini slučajeva.\nDeca rođena od starijih roditelja imaju veći rizik za autizam.\nRoditelji koji imaju dete sa autizmom imaju 2 do 18 posto šanse da imaju drugo dete koje je će biti u autističnom spektru.\nIstraživanja su pokazala da kod identičnih blizanaca, ako jedno dete ima autizam, drugo će biti pogođeno u oko 36 do 95% slučajeva. Kod blizanaca koji nisu identični, ako jedno dete ima autizam, onda je drugo pogođeno u oko 31% slučajeva.\nTokom poslednje dve decenije opsežna istraživanja su postavila pitanje postoji li veza između vakcinacije u detinjstvu i autizma. Rezultati ovog istraživanja su jasni: nije dokazano da vakcinacija uzrokuje autizam.\nIntervencija i podrška\nRana intervencija znatno poboljšava učenje, komunikaciju i socijalne veštine, kao i razvoj mozga.\nPrimenjena analiza ponašanja (ABA) je najčešće korišćena naučno dokazana bihejvioralna intervencija koja pomaže u tretmanu dece sa autizmom.


Istraživanje: Afrički imigranti u SAD obrazovaniji od Amerikanaca! - Princip | Princip\nNaslovna » Istraživanje: Afrički imigranti u SAD obrazovaniji od Amerikanaca!\nFoto: via Atlanta Black Star\nAfrički imigranti su obrazovaniji od ljudi rođenih u SAD-u, ali i od imigrantske populacije u celini, pokazuje istraživanje o subsaharskim imigrantima u SAD, sprovedeno od strane Instituta za migracionu politiku u Vašingtonu.1\n“To je populacija koja je veoma raznovrsna u svom obrazovnom, ekonomskom i jezičkom profilu“, saopštava Džin Batalova, analitičarka Instituta.\nNjen broj je mali u poređenju s drugim grupama imigranata, ali značajno je porastao poslednjih godina. Imigrantsko stanovništvo iz subsaharske Afrike u SAD-u poraslo je sa 723.000 na više od 1,7 miliona u periodu od 2010. do 2015. godine, navodi se u izveštaju Nove američke ekonomije.2 Ipak, oni čine samo 0.5% američke populacije.\nNa osnovu podataka iz američkih anketa i podataka iz Biroa za popis stanovništva, izveštaj je utvrdio da većina dolazi iz pet zemalja: Nigerije, Gane, Kenije, Etiopije i Južne Afrike.\nIstraživanje je otkrilo da od 1,4 miliona afričkih imigranata starijih od 25 godina, čak 41% ima fakultetsko obrazovanje, u poređenju sa 30% svih imigranata i 32% američkog stanovništva. Od 19.000 američkih imigranata iz Norveške – zemlje koju je Tramp naveo kao “dobar izvor imigranata” – 38% ima fakultetsko obrazovanje.\nStudija Nove američke ekonomije otkrila je da jedno od troje afričkih diplomaca potiče iz studija nauke – tehnologije, inženjerstva i matematika – struka koje danas zahtevaju poslodavci. Izveštaj je takođe otkrio da ukupno 16% afričkih imigranata ima magisterij ili doktorat, u poređenju sa 11% američkog stanovništva.3\nDodao Milica Nikolić dana 28/08/2019.\nTags: Afrički imigranti, Diploma, Obrazovanje


Press Online :: Zdravlje :: Magija digitalnih svetova / print=true\n18. 03. 2012. - Autor: Tekst: Nenad Kostić\nMagija digitalnih svetova\nSeks je, kao što se i može očekivati, jedna od najpopularnijih zabava u virtuelnom svetu: članovi koji izjave da su punoletni imaju pristup različitim sadržajima za zabavu odraslih, od mesta za upoznavanje samaca do klubova posvećenih neobičnim seksualnim strastima.\n„Sekond lajf", najstariji i najveći virtuelni prostor na internetu, za osam godina postojanja imao je trenutke velike slave i trenutke kada se verovalo da ga dani dele od gašenja. Kako sada stoje stvari, „Sekond lajf", iako u njemu više nema ambasada i predstavništava velikih svetskih kompanija, i dalje predstavlja čovekovu jedinu pravu šansu da uroni u virtuelni svet.\nPrvi i jako jednostavan korak je pravljenje naloga: odaberu se ime i prezime, pošalje imejl adresa i „skine" se sa interneta program za korišćenje „Sekond lajfa". Odabere se osnovni izgled „avatara" ili korisnikove pojave u digitalnom svetu. Nekoliko minuta kasnije na ekranu se materijalizuje pomalo nezgrapno animiran „svet", u čijem centru ste vi, u vašem digitalnom obliku. Digitalizovana ljudska prilika, koja izgleda kao skupa lutka iz izloga, reaguje na klik mišem tako što stupa kroz jedan od portala u ovom animiranom svetu. Oko novajlije u „Sekond lajfu" nalaze se ploče na kojima piše „Freebies" („Besplatne stvari") - majice, pantalone, cipele, kosa, muštikle, naočari za sunce... Izbor i kvalitet artikala podsećaju na ono što se može naći na pančevačkoj buvljoj pijaci. Sve je tu, ali gotovo ništa ne deluje baš solidno i kvalitetno izrađeno.\nOstali ljudi u prodavnici uglavnom izgledaju potpuno izgubljeno. Digitalne prilike tumaraju i sudaraju se jedne s drugima, dok njihovi vlasnici pokušavaju da savladaju složen i neintuitivan interfejs. Osnovno kretanje nije tako teško savladati, ali penjanje uz stepenice, pogotovo ako su spiralne i bez ograde, izgleda kao scena u kojoj Čarli Čaplin glumi pijanca, sa padanjem, ustajanjem i ponovnim pentranjem i padanjem niz stepenice na istom mestu kao prethodnog puta.


Cena vode u Srbiji socijalna - Svetska banka - Bolja Zemlja\nCena vode u Srbiji socijalna – Svetska banka\nPredstavnici Svetske banke su istakli da je cena vode u Srbiji socijalna, zbog čega se nedovoljno ulaže u vodosnabdevanje i kanalisanje vode, a za šta bi godišnje bilo neophodno izdvojiti najmanje 200 do 300 miliona evra. U Srbiji se sada izdvaja, na republičkom i lokalnom nivou, između 100 i 150 miliona evra. Ministarstvo poljoprivrede i zaštite životne sredine – Republička direkcija za vode, PKS i SB organizovali su stručni skup na kojem su predstavljeni nacrti uredbi u oblasti vodnih usluga u Srbiji. Stručnjak Instituta za vodoprivredu “Jaroslav Černi” Slađana Milojković rekla je Tanjugu da bi te uredbe trebalo da budu usvojene krajem 2016. ili početkom 2017. godine. “Predviđeno je da se ekonomska cena vode od 1,35 evra po metru kubnom dostigne u periodu od pet do šest godina nakon usvajanja strategije. To poskupljenje će biti sukcesivno i neće svuda biti isto, već je reč o proseku. To moramo da uradimo kako bismo obezbedili kvalitetnu vodu budućim generacijama”, naglasila je Milojkovićeva. Da bi lokalna samouprava i komunalna preduzeća mogla da obezbede kvalitetnu vodu za piće za sve stanovnike, privredu i ustanove, neophodno je stalno ulagati u infrastrukturu i zato je neophodno obezbediti ekonomsku cenu vode, kažu stručnjaci. Predstavnik Svetske banke Dejvid Mišod rekao je da je voda u Srbiji dobrog kvaliteta, ali da ima socijalnu cenu, zbog čega se ne ulaže dovoljno u infrastrukturu, kao i da treba još dosta da se radi na izgrađivanju pogona za preradu otpadnih voda. Svetska banka analizirala je više od 400 komunalnih preduzeća u podunavskom slivu i u komunalnim preduzećima za vodosnabdevanje u Srbiji primećeno je da imaju mnogo više zaposlenih nego što je to slučaj u EU.\nPrethodni tekstZakon o viškovima hrane – u pripremi\nSledeći tekstZajednički interesi u stočarstvu


Šabac prvi grad u Srbiji koji finansira nabavku vakcine protiv HPV virusa? | Energetski portal Srbije\nŠabac prvi grad u Srbiji koji finansira nabavku vakcine protiv HPV virusa?\nGrad Šabac će finansirati nabavku vakcina protiv HPV virusa koji je povezan sa 99,7 odsto slučajeva raka grlića materice, a finansiranje iz gradskog budžeta trajaće sve dok sredstva ne budu obezbeđena iz Republičkog fonda za zdravstveno osiguranje (RFZO), odlučili su juče jednoglasno odbornici u Skupštini grada Šapca.\n„Šabac je prvi grad i jedina lokalna samouprava koja je omogućila dostupnost primarne prevencije protiv HPV virusa u Srbiji, a možda i u svetu, jer je to pitanje koje inače reguliše država“, rekla je Marija Ratković, pomoćnica gradonačelnika, koja je predstavila odbornicima ovu inicijativu kojom se aktivno bavi već nekoliko godina.\n„Kada sam u Šapcu prvi put predstavila projekat koji bi se bavio objedinjenom edukacijom o prevenciji HPV uzrokovanih oboljenja, na Savetu za zdravlje, 3. decembra 2019. godine, po prvi put se pojavila ideja da mi, možda, možemo da učinimo presedan, i dok se ne stvore uslovi na nivou cele Srbije, učinimo u Šapcu primarnu prevenciju od HPV uzrokovanih oboljenja dostupnom za sve koji žele da zaštite svoju decu“, kazala je Marija Ratković.\nIpak, očekuje se nastavak zakonske procedure u koju bi trebalo da bude uključen i Zavod za zdravlje Grada Šapca.


27-11-2021 20:51 Izdvojeno Svet Planeta\nPredsednik Donjecke Narodne Republike (DNR) Denis Pušilin smatra da Kijev ne odustaje od nade da će konflikt u Donbasu rešiti vojnim putem i obećao da DNR to neće dozvoliti.\n„Donbas je bio prinuđen da bude spreman i zapravo je spreman za neprijateljstva punog obima od 2015. godine, tačno kada su drugi sporazumi iz Minska prestali da funkcionišu za nekoliko dana, kada nije došlo do punopravnog primirja, koje je dogovoreno. Donbas je bio prinuđen da se modernizuje. Sada mi nismo samo rasuti odredi milicija, nego zapravo vojska sa svim parametrima koji postoje u bilo kojoj priznatoj državi“, rekao je Pušilin u eteru TV kanala "Rusija 24".\nPrema njegovim rečima, sada Narodna vojska DNR mora da bude u dobroj formi zbog nade Kijeva u vojno rešenje sukoba po „hrvatskom scenariju“.\n"Naši vojnici moraju da budu u dobroj formi. Da, Kijev ne odustaje od nade da će sukob rešiti vojnim sredstvima. A s obzirom na to da je Reznikov imenovan za ministra odbrane, radi se o `hrvatskom scenariju`. Oni o tome sanjaju. Mi im to nećemo dopustiti, ali za to morate biti spremni, što Donbas i radi“, dodao je on.\nPitanje rešavanja situacije u Donbasu razmatra se, između ostalog, na sastancima kontakt grupe iz Minska, koja je od septembra 2014. godine već usvojila tri dokumenta kojima se regulišu koraci za deeskalaciju sukoba. Međutim, nakon sporazuma o primirju između strana u sukobu, sukobi se nastavljaju.\n„Hrvatski scenario“ odnosi se na progon Srba i uništenje Republike Srpske Krajine od strane zvaničnog Zagreba tokom operacije „Oluja“ izvedene 4-7. avgusta 1995. godine. Operacija "Oluja" je najveće etničko čišćenje od Drugog svetskog rata.\n— Dnevne Novine Pravda (@NovinePravda) November 27, 2021\nIzvor: rs.sputniknews, com